Mulia Hati Ibu Neelofa, Sedekah Makanan Kepada Tukang Sapu

Meskipun terpalit dengan kontroversi, namun ibu kepada selebriti popular Neelofa iaitu Datin Noor Kartini tetap tenang menjalani kehidupan seperti biasa.

Baru-baru ini, Datin Kartini berkongsi rezeki dengan tukang sapu sampah yang bekerja di kawasan Taman Tun Dr Ismail (TTDI) semalam.

Menerusi perkongsian di Instagram, Noor Kartini menyediakan dua menu iaitu roti bakar dan kari ayam untuk diagihkan kepada 40 individu. Malah, Noor Kartini turut berkongsikan dia telah membeli sebanyak tiga ekor ayam untuk menyiapkan juadah tersebut.

“Wow periuk besar hari ini. Aunty Tini masak tiga ekor ayam..banyak. Sebab kita nak bahagi dekat orang bekerja di tepi jalan, yang tengah sapu daun kering dekat kawasan Taman Tun. Kita hantar makanan dekat mereka.

“40 kepung roti dah siap bakar..kari ayam pun dah siap. Kita kongsi rezeki, mesti mereka gembira,” katanya.

Dalam pada itu, Noor Kartini sempat berkongsikan gambar tukang sapu sampah yang tersenyum menerima bungkusan makanan serta sampul duit raya.

Terdahulu, hangat diperkatakan mengenai perkongsian Noor Kartini yang didakwa mempertikaikan titah Sultan Johor, Sultan Ibrahim Sultan Iskandar.


Safiey Ilias Sudah Dibebaskan, Tak Sempat Tumbuh Misai

Umum mengetahui, usahawan kosmetik, Safiey Ilias ditahan polis petang Khamis lalu atas dakwaan membuat komunikasi lucah dan amang seksual dengan kanak-kanak di bawah umur.

Selepas beberapa hari ditahan, Safiey dipercayai sudah pun dibebaskan apabila dilihat memuat naik perkongsian di media sosialnya.

Menerusi satu entri, Safiey memuat naik status meluahkan rasa syukur, bagaimanapun tidak diketahui ianya berkenaan apa. Safiey turut bertanyakan kepada peminat sama ada merinduinya atau tidak.

Malah, Safiey sempat menjawab pertanyaan netizen sama ada sudah bermisai atau belum selepas hampir lima hari berada dalam tahanan reman.

Terdahulu, Safiey dan seorang lagi rakannya didakwa berkelakuan lucah di hadapan dua remaja dipercayai berusia 14 dan 15 tahun termasuk menggoyangkan dadanya dalam satu sesi Instagram live.


“Saya Suka Wanita Berkerjaya, Berilmu & Suka Cari Ilmu”

Hangat diperkatakan mengenai wanita pendidikan tinggi, pelakon dan penyanyi Naim Daniel berkata dia tidak kisah jika calon isterinya berkedudukan atau tinggi pendidikan.

Naim berkata kaum lelaki tidak sepatutnya rasa tercabar sebaliknya memberi sokongan kepada wanita. Naim turut mendedahkan dia sukakan wanita yang berkerjaya dan berilmu.

BACA: Tak Sesuai Sebab Terlalu Kacak, Ramai Pertikai Naim Daniel Bawa Watak Askar

“Kalau saya dapat isteri suatu hari nanti, itu adalah tanggungjawab saya sokong apa saja untuk isteri serta kakak atau adik perempuan kita mengejar cita-cita yang boleh menaikkan daya keyakinan mereka.

“Kita perlu saling melengkapi. Buat apa nak risau kalau dapat kekasih atau isteri yang berkedudukan kaya. Tidak patut wujud rasa tercabar kepada segelintir lelaki.

“Saya sukakan wanita yang berkerjaya, berilmu dan suka mencari ilmu kerana perkara itu sebenarnya meningkatkan moral kita bukan sebagai lelaki atau perempuan, tapi sebagai manusia sendiri,” katanya.

Dalam pada itu, Naim mempersoalkan sampai bila taraf kaum wanita perlu diletakkan lebih rendah daripada lelaki dan mentaliti seperti itu tidak harus wujud.

“Sampai bila pula nak pijak kaum wanita dan meletakkan mereka di tahap yang mendatar sahaja? Kenapa tidak kaum lelaki menganggap perkara itu satu persaingan sihat.

“Kita sama-sama menuju ke arah perkara yang baik untuk diri sendiri kita jugalah untuk memperbaiki diri. Tiada masalah pun rasanya,” katanya.


Nabila Huda Bangga Keisha Berjaya Kuasai Bahasa Mandarin Dalam 14 Jam

Keputusan pelakon Nabila Huda untuk memberhentikan anaknya, Keisha Laila dari sekolah sejak setahun lalu tertanya berbaloi apabila anaknya itu kini sudah mahir bahasa Mandarin.

Menurut Nabila, anaknya meneruskan persekolahan di rumah dengan memperlajari mata pelajaran asas seperti Matematik, Sains dan Bahasa Inggeris serta tambahan bahasa Mandarin.

“Selepas ambil keputusan berhentikan Keisha dari sekolah dan teruskan belajar di rumah secara ‘home school’ dengan Cikgu Lenny Rahman, kemudian tercetus idea saya nak lawan dengan Keisha untuk belajar bahasa Mandarin pula.

“Pihak Fasih Mandarin menghubungi kami ketika Perintah Kawalan Pergerakan (PKP) 2.0 lalu, tapi saya tidak dapat teruskan kerana terbabit dengan penggambaran. Jadi, Keisha belajar sendiri sehinggalah dia pandai bercakap dan menulis. Kalau ikutkan dia baru belajar 14 jam dan dia sudah hebat.

“Sebelum PKP 3.0 Cikgu Nadia datang rumah mengajar, tapi apabila ia dilaksanakan, mereka sambung secara dalam talian saja,” katanya.

Dalam pada itu, Nabila berkata meskipun anaknya kini berusia 11 tahun itu tidak lagi mengikuti persekolahan seperti biasa, namun dia tetap berbangga dengan pencapaian anaknya apatah lagi boleh bercakap bahasa Mandarin.

“Dalam pada tak pergi sekolah, ketinggalan banyak perkara, tak dapat nak belajar dengan sempurna, tapi Keisha dah boleh cakap Mandarin. Saya bangga dengan dia.

“Terima kasih Cikgu Nadia dan Fasih Mandarin. Kepada ibu bapa lain, beri peluang anak anda belajar bahasa Mandarin dengan mereka.

“Kalau tak dapat sekolah dengan sempurna, sekurang-kurangnya boleh cakap Mandarin. Jauh perjalanan hidup mereka nanti,” katanya.


Berat Badan Tinggal 35 Kg, Elyana Perlu Jalani Rawatan Radioterapi 10 Hari

Hujung tahun lalu, penyanyi Elyana memaklumkan kanser limfoma yang dihidapinya sejak 10 tahun lalu itu hampir memasuki tahap lima apabila turut menyerang dan merebak ke beberapa organ badannya.

Baru-baru ini, menerusi Insta Story Elyana berkongsikan perkembangan terbarunya sedang menjalani rawatan di sebuah hospital.

BACA: Kanser Elyana Hampiri Tahap Lima, Merebak Ke Rahim, Hati & Pangkal Paha

Menurut Elyana dia mungkin perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.

“Assalamualaikum semua. Sekarang saya tengah masukkan darah. Ini baru first bag darah dan saya kena masukkan dua bag. Satu bag sekitar tiga jam. Kemudian, akan disambung dengan susu kerana saya tak cukup berat. Berat saya kini sekitar 35 kilogram.

“Selepas treatement ini, kemungkinan besar saya kena buat radioterapi sebab doktor tahu saya tak nak ‘chemo’. Rawatan tersebut akan dibuat pada bahagian dada,” katanya.

Menerusi video tersebut, Elyana turut meminta orang ramai mendoakan agar dirinya segera sembuh dan segala urusan dipermudahkan.

“Semoga semua berjalan lancar. Saya harap anda dapat doakan kelancaran dan kesihatan saya. Semoga cepat sembuh,” katanya.


Belajar Mengaji Di IG, Mawar Rashid Seronok Ajak Orang Kumpul Pahala

Mengisi masa lapang ketika Perintah Kawalan Pergerakan (PKP) dengan melakukan aktiviti mengaji di IG Live, pelakon Mawar Rashid menerima reaksi positif daripada netizen.

Bagaimanapun, Mawar berkata ada juga komen negatif yang mempersoalkan tindakannya itu namun dia membiarkan sahaja komen tersebut.

“Saya sedar ada juga komen negatif yang mengatakan tak perlu la mengaji kat sosial media. Kita nak mengajak orang untuk melakukan kebaikan. Semuanya bergantung pada nawaitu kita.

“Tapi tak apa… 100 orang gembira dengan perkongsian itu dan hanya seorang sahaja yang negatif. Bagi saya, janji ramai orang yang gembira sebab saya pun terima banyak DM yang sangat positif.

“Kita ajak orang buat perkara baik dalam pada masa sama kita pun akan dapat pahala. Macam Ebit Lew, dia bantu orang dan secara tidak langsung mengingatkan kita banyakkan sedekah juga,” katanya.

Dalam pada itu, Mawar turut rasa terharu apabila penyanyi Ai Wahida menjadikan dirinya sebagai inspirasi untuk belajar mengaji semula.

“Saya jadi seronok dan teruja untuk teruskan kelas mengaji di Instagram sebab ramai orang DM cakap seronok dapat sertai kelas itu sekali.

“Masa sebelum saya bertudung, saya ada belajar mengaji tapi berhenti lama juga. Tapi waktu itu, saya memang nak belajar untuk berhijrah menjadi muslimah yang baik,” katanya.


Peminat Teruja Mira Filzah Kembali Aktif Di TikTok

Sebut sahaja TikTok, pasti ramai tahu aplikasi tersebut semakin menjadi trend sejak kebelakangan ini. Malah, ramai yang terjebak dengan aplikasi tersebut tidak kira usia.

Malah, pelakon dan pengacara Mira Filzah yang turut terjebak dengan aplikasi tersebut apabila membuka akaun TikTok diberi nama therealmfmirafilzah pada Januari lalu.

Selepas sekian lama tidak memuat naik video di aplikasi tersebut, peminat teruja apabila Mira berkongsikan video terbaru dua hari lalu.

Astaghfirullah. Kita scroll scroll je lah tiktok dah lama tak buka, cuba tekan tekan sekali tekan agechallenge. Terkejut! ? Semoga panjang umur! ?

Menerusi perkongsian itu, Mira juga mengkaui sudah lama tidak membuka akaun TikTok dan mencuba #agechallenge. Meskipun video tersebut memaparkan bayangan ketika usianya 85 tahun, namun Mira dilihat tetap cantik.

Perkongsian Mira itu mendapat pelbagai reaksi daripada peminatnya yang tidak sangka Mira kembali aktif di TikTok serta tidak sabar menantikan perkongsian lain daripada pelakon itu.


“Rakaman Itu Dibuat Ketika Orang Dah Boleh Solat Jemaah”

Baru-baru ini kecoh mengenai program hiburan All Together Now Malaysia yang menghimpunkan seramai 50 selebriti sebagai juri sekaligus mengundang rasa tidak puas hati dikalangan netizen.

Penyanyi rap Tuju yang turut terlibat sebagai salah seorang juri berkata dia sedia memberi kerjasama sekiranya diminta untuk memberi keterangan kepada pihak polis.

Meskipun ramai mengecam, Tuju yang juga anggota kumpulan K-Clique menjelaskan semua pihak yang terlibat sudah mematuhi prosedur operasi standard (SOP) yang cukup ketat ketika proses rakaman.

“Shooting untuk program itu sudah berakhirnya sebenarnya, saya baca orang (netizen) naikkan isu yang orang tak boleh pergi masjid apa semua. Tapi rakaman itu sebenarnya memang dibuat ketika orang sudah boleh sembahyang berjemaah pada waktu itu.

“Saya ambil pendekatan berdiam diri sebab memang saya tahu semuanya selamat dan saya sedia beri kerjasama (jika dipanggil pihak polis),” katanya kepada mStar.

Terdahulu, polis akan memanggil kru penerbitan termasuk 50 juri selebriti yang terlibat dalam masa terdekat untuk siasatan.


Achey Sanggup Jual Motosikal Tampung Kos Rawatan Ibu

Diduga dengan pemergian bapanya dua bulan lalu, pelakon dan pelawak Achey diuji lagi apabila ibu tercinta disahkan mengalami masalah saluran pankreas dan hempedu tersumbat hingga perlu menjalani rawatan lanjut.

Menurut Achey ibunya perlu menjalani pemeriksaan terkini dan demi ibunya dia sanggup bergolok bergadai bagi menampung kos pembedahan atau rawatan susulan.

“Daripada pemeriksaan awal, masalah kesihatannya berpunca saluran pankreas dan hempedu yang tersumbat. Hasil ujian tisu pula hanya dapat diketahui dalam tempoh seminggu.

“Buat masa ini emak dibenarkan pulang. Kami adik-beradik akan menjaganya bersama-sama, doakan semoga mak kami cepat sembuh seperti sedia kala.

“Demi kesihatan mak, kami adik beradik takkan menyerah, malah rela berkorban apa saja walaupun perlu bergolok bergadai bagi menampung kos pembedahan atau rawatan susulan,” katanya.

Dalam pada itu, Achey berkata ada hikmah di sebalik pandemik kerana dia dapat menjaga ibunya yang sudah mencecah usia 73 tahun, dalam masa sama menguruskan perniagaannya dari kampung.

“Jadi apabila keadaan kesihatan mak tampak merosot secara tiba-tiba, saya dapat menjaganya. Besar jasa dan pengorbanan emak, belum tentu kami dapat balas.

“Cuma yang kami risaukan kalau mak perlu lalui prosedur pembedahan sebab faktor usia. Soal wang kami adik-beradik akan usahakan selagi terdaya.

“Kalau selepas ini orang nampak saya nak jual motor atau barang lain, itu semua demi perbelanjaan rawatan. Saya tak kisah, barang boleh cari tapi mak tak kami tak terganti,” katanya.


Ainul Aishah Tak Mahu Nikah Di Pejabat Agama

Berdepan kesukaran untuk merancang majlis perkahwinannya ketika musim Covid-19, pelakon Ainul Aishah mengakui ada pihak yang menyarankan melakukan perkara wajib terlebih dahulu iaitu nikah.

Bagaimanapun, Ainul tetap mahu mengadakan hari bersejarahnya itu bersama keluarga dan rakan-rakan, bukan sekadar nikah di pejabat agama atau nikah online.

A post shared by A I N U L . A ? (@ainulaishah)

“Ada yang cadangkan saya nikah dulu tanpa majlis kerana yang penting sudah bernikah tetapi mereka tak memahami saya sebagai pengantin. Saya mahu menjadi diri saya sendiri.

“Sebagai insan sentimental saya sangat menghargai setiap momen. Saya cuma mahukan majlis resepsi ringkas bersama keluarga terdekat dan kawan rapat untuk meraikan hari bermakna ini.

“Bukan di pejabat agama tanpa resepsi atau insan penting di sisi saya. Kalau itulah yang terjadi, hari pernikahan bakal menjadi hari paling menyedihkan dalam hidup saya,” katanya.

Ainul juga meminta supaya jangan memaksanya untuk segerakan pernikahan kerana baginya majlis perkahwinan adalah kenangan paling penting dalam hidupnya.

“Ini bukan kenangan untuk mereka, ini memori dan kehidupan saya. Tolong jangan paksa. Saya takkan dengan sesiapa pun mengenai hari penting saya itu.

“Saya boleh menunggu hingga detik itu sampai. Anda semua boleh bagi macam-macam nasihat tetapi saya hanya akan tunjuk muka,” katanya lagi.

Difahamkan, Ainul merancang mendirikan rumah tangga dengan ahli perniagaan, Khairul Redzuan menjelang akhir tahun ini selepas bertunang pada 27 Mac lalu.


Sharnaaz Ahmad Cari Calon Terbaik Untuk Masa Depan Jebat

Bekas isterinya, Noor Nabila sudah pun mendirikan rumah tangga pada Mac lalu, pasti ramai peminat mahu melihat pelakon Sharnaaz Ahmad bertemu pengganti dan berkahwin.

Bagaimanapun, Sharnaaz berkata buat masa ini dia masih lagi sendirian dan tidak mempunyai hubungan istimewa dengan mana-mana wanita. Menurut Sharnaaz dia masih dalam proses perkenalan kerana ingin mencari calon yang terbaik untuk anak lelakinya, Jebat Jayden.

“Saya sekarang ini tidak ada apa-apa hubungan istimewa. Apa yang saya boleh cakap, masih dalam proses mengenali kerana mencari terbaik. Yang terbaik itu bukan untuk diri saya tetapi untuk diri Jebat dan masa depan dia.

Sharnaaz menjawab pertanyaan itu apabila ditanya oleh Pelumba Moto2 Negara, Hafizh Syahrin menerusi IG Live yang ingin mengetahui status hubungannya dengan penyanyi, Azira Shafinaz.

Dalam pada itu, Sharnaaz mengakui pintu hatinya terbuka utnuk mencari pengganti selepas bercerai, namun Jebat tetap akan menjadi keutamaannya.

“Bukna tak fikir nak cari orang lain tapi ini untuk kebaikan Jebat. Saya bukan menggunakan Jebat sebagai alasan untuk apa-apa sekalipun. Tetapi itu adalah keutamaan,” katanya.

Terdahulu, Sharnaaz dan Nabila berkahwin pada Mac 2017 namun disahkan bercerai pada Julai tahun lalu. Hasil perkahwinan mereka dikurniakan seorang anak lelaki, Jebat Jayden kini berusia 3 tahun.


Bakal Bersalin, Siti Sarah Seriau Dengan Kes Tertukar Bayi

Kini hamil enam bulan dan bakal menimang cahaya mata keempat tidak lama lagi, penyanyi Siti Sarah mengakui fobia dengan kes bayi yang baru lahir tertukar baru-baru ini.

Menurut Sarah, selama ini dia hanya melihat kejadian itu berlaku di dalam drama sahaja dan tidak sangka boleh terjadi secara realiti.

“Berdiri bulu roma saya. ‘Seriau’ Ya Allah bila baca cerita ini. Lagi-lagi sekarang saya sedang sarat hamil.

“Kalau dalam sinetron Indonesia ada cerita Puteri Yang Ditukar, ini betul-betul jadi bukan sinetron atau cerekarama,” katanya.

Dalam pada itu, Sarah berharap kecuaian seperti itu tidak akan berulang lagi di masa akan datang apatah lagi bimbang jika tiada siapa menyedari bayi mereka tertukar.

“Apalah rasanya mengandung sembilan bulan tiba-tiba dapat tahu bayi tertukar. Nasib la mak ayah sedar ketika nak memotong tanda nama pada kaki.

“Kalau tidak sampai besarlah tak tahu bayi tertukar. Sarah yang baca berita ini pun bukan sekadar ‘seriau’, fobia pun ada. Lagi-lagi bila dua ibu ini sama sama sedih teringat bayi yang dah jadi anak susuan,” katanya.


Jaga Mak Ayah Ni Syurga, Tak Sangka Dapat Emas Nilai RM7 Ribu!

Betul lah orang cakap, jaga mak ayah ni ganjarannya pahala. Rezeki pun mencurah-curah masuk. Bukan nak cakap kosong, baru-baru ni kami menyaksikan sendiri insan terpilih ini berjaya dapat gelang emas seberat 22 gram yang bernilai RM7 ribu!

Qurratul Aini Zulkifli antara followers CekYana yang bertuah itu. Tak siapa pun nak sangka dengan hanya follow CekYana, founder rempah Odeen Viral Cekyana, dan sentiasa berada dalam FB live CekYana semasa buat lucky draw, namanya disebut untuk menerima hadiah yang tak disangka-sangka.

Harga gelang emas tu pun bukan calang-calang harga tu bhai. Kalau nak pergi beli sendiri pun belum tentu sampai lagi kaki di kedai emas tu weh. Nak pulak tengah-tengah lockdown ni kan.

Tudia lah orang cakap untung manusia ni kita tak boleh nampak. Bila dah menang sesuatu tu, memang sengih sampai telinga! Best gila weh.

Kami yang tengok pun teruja bila Qurratul Aini Zulkifli menang hadiah gelang emas mahal.

Dalam perkongsian Qurratul Aini di Facebooknya, dia sendiri pun tak menyangka yang akan menang hadiah gelang emas tu.

“Doa seorang ibu, elok mak komen macam tu terus CikFarah sebut nama. Tipu la kalau tak sebak, dari awal live smpai habis setia tengok live CekYana. Lepas kol ja CikFarra dan CekYana terus mak call teriak, anak dia bertuah dapat rezeki dari CekYana…

“Sebak wei tak pernah dapat hadiah jumlah besar macam tu, biarla org nak cakap apa. Memang syukur sangat Allah detikkan hati CekYana pilih nama Aini. Terima kasih yang mana ucap tu, terima kasih sangat.”

Alahai kita yang baca pun terharu kan? Doa mak ni betul-betul power lah! Asbab jaga mak ayah dia, dapat gelang emas percuma. Hungtong betul.

Terima kasih juga pada CekYana yang tak putus-putus membuka ruang kepada mereka untuk cuba nasib. Rezeki yang dia dapat tak pernahnya dia kedekut. Sebab tu rezeki mencurah-curah untuk CekYana dan team.

Sebenarnya lucky draw ini dah dilakukan CekYana dan teamnya sejak 7 Mac lalu lagi. Memang khas untuk semua followers Facebook CekYana ni.

Kalau anda nak tahu, seminggu tu diorang umumkan 2 pemenang untuk lucky draw yang dibuat secara live di Facebook CekYana.

Ha pada korang yang nak cuba nasib tu, usha-usha lah FB CekYana. Mana tahu rezeki!

Memang tak dapat dinafikan hadiah yang CekYana bagi betul-betul padu weh. CekYana beri 25 utas emas untuk followersnya khas untuk sesi lucky draw ini tau.

Moga mencurah-curah lagi rezeki diberikan pada CekYana! Psstt, kami nak pergi follow rapat FB CekYana jap, korang tunggu apa lagi? Marey!


Polis Sudah Kenal Pasti Lokasi Persembunyian Sajat

Selepas beberapa bulan menghilangkan diri, polis memaklumkan sudah mengenak pasti lokasi persembunyian usahawan kosmetik Sajat atau nama sebenarnya Muhammad Sajjad Kamaruzzaman.

Memetik laporan Astro Awani, bagaimanapun Ketua Polis Selangor, Datuk Arjunaidi Mohamed enggan mendedahkan lokasi berkenaan kerana bimbang menganggu siasatan.

“Kita tahu, cuma saya tak boleh dedahkan kerana ia adalah sebahagian daripada siasatan,” katanya.

Semalam, Polis Ampang Jaya dalam kenyataan memaklumkan pihaknya sedang mengesan Sajat bagi membantu siasatan berhubung kes penipuan menukar maklumat kad pengenalan.

Terdahulu, media melaporkan Sajat didakwa bersembunyi di Thailand setelah waran tangkap dikeluarkan Mahkamah Syariah pada 23 Februari lalu.


Lisa Surihani Selamat Lahirkan Bayi Lelaki

Tahniah diucapkan buat Datuk Yursy Abdul Halim apabila isterinya, Datin Lisa Surihani selamat melahirkan cahaya mata ketiga mereka jam 2.30 pagi tadi.

Berkongsikan berita gembira itu di Instagram, Yury meluahkan rasa syukur isteri dan bayi lelaki mereka berada dalam keadaan baik.

Lebih manis, Yusry berkata kelahiran anak ketiganya itu adalah hadiah paling bermakna sempena ulang tahun kelahirannya yang ke-48 hari ini.

Perkongsian Yusry itu mendapat pelbagai reaksi daripada netizen yang meluahkan rasa syukur dan mengucapkan tahniah buat pasangan selebriti itu.

Yusry dan Lisa mendirikan rumah tangga pada Februari 2012. Pasangan itu dikurniakan dua cahaya mata, Yahaira Leanne, 6 serta Yusof Leonne kini berusia empat tahun.


Cabar Diri Buat Yoga, Netizen Kagum Janna Nick Boleh Lentik Badan

Umum mengetahui, Perintah Kawalan Pergerakan (PKP) 3.0 disambung dua minggu lalu. Bagi mengisi masa lapang terluang, pelakon Janna Nick mencabar diri melakukan aktiviti yoga di rumah.

Menerusi satu perkongsian di Instagram, Janna dilihat memuat naik videonya melakukan yoga. Mengakui aktiviti tersebut bukan mudah untuk dilakukan, namun dia mencabar dirinya.

“PKP sambung lagi? Jadi apa kata kita cabar diri kita untuk buat benda yang boleh mencabar kemampuan kita di rumah. Kalau untuk saya ialah yoga! Walaupun tidak mudah tetapi saya cuba,” tulisnya.

Perkongsian Janna itu mendapat pelbagai reaksi daripada pengikutnya yang menyambut baik cadangan pelakon itu untuk melakukan aktiviti berfaedah sepanjang PKP.

Dalam pada itu, ada yang berkongsikan aktiviti dilakukan mereka serta kagum dengan kehebatan Janna melakukan yoga kerana ia bukan perkara mudah.


“Kalau Ikutkan Dalam Drama Lagi Teruk Dari Adegan Itu”

Baru-baru ini, hangat diperkatakan mengenai pelakon Zara Zya yang mengejutkan ramai apabila mempromosikan produk intim untuk pasangan suami isteri di Instagram tidak sesuai dipertontonkan oleh umum.

Mengakui ramai yang marah dengan kenyataannya perlu bersikap terbuka, Zara berkata apa yang dilakukan hanyalah mempromosikan produk.  Zara turut menegaskan video yang dikongsikan itu tidaklah seteruk seperti apa yang ditontonkan di platform digital masa kini.

“Tidak dinafikan ramai yang marah dengan kenyataan sebelum ini yang minta rakyat Malaysia berfikiran terbula. Sebenarnya saya tak faham apa yang teruk sangat dengan video itu.

“Saya hanya mempromosikan produk supplemen saja, cuma mungkin ramai yang tak suka dengan video itu. Namun, jika nak diikutkan kalau tonton drama di platform digital rasanya lagi teruk dari adegan itu.

“Apa yang membezakan adalah itu adalah drama dan video yang saya kongsikan adalah berkenaan produk makanan tambahan,” katanya.

Sementara itu, meskipun dikritik tiada tawaran berlakon, Zara meluahkan rasa syukur perniagaan sambal yang diusahakannya mendapat sambutan. Dalam pada itu, Zara juga kini sibuk menguruskan laman web Malaysia Prihatin untuk membantu golongan yang memerlukan.

“Alhamdulillah perniagaan sambal saya berjalan lancar. Tak sangka ramai yang suka membuat pembelian secara dalam talian termasuklah saya.

“Selain sibuk menguruskan perniagaan sambal, saya juga sedang menanti waktu sesuai untuk mengagihkan barangan keperluan asas kepada petugas-petugas barisan hadapan,” katanya.


“Itu Bukan Baby Bump, Dalam Perut Tu Makanan”

Timbul desas-desus oleh netizen mendakwa Ernie Zakri kini sedang hamil, penyanyi itu menafikan khabar angin tersebut. Ernie berkata berat badannya naik selepas berkahwin.

Menerusi satu perkongsian di Twitter, Ernie berkata dia tidak berhenti makan nasi selepas mendirikan rumah tangga namun kini sedang mengamalkan pemakanan sihat.

BACA: Baru Buka Berapa Bulan, Ernie & Syamel Terpaksa Jual Kedai Makan

“Itu bukan ‘baby bump’. Dalam perut tu makanan. Jangan buat saya macam ini. Saya sangat suka makanan sampai lepas kahwin tidak berhenti makan nasi.

“Tapi saya dah berhenti makan nasi sekarang dan kembali kepada gaya hidup sihat,” tulisnya.

Dalam pada itu, Ernie menganggap khabar angin mendakwa dirinya hamil adalah satu doa buat dirinya serta meminta peminat mendoakan yang baik-baik.

“Tapi doa-doa anda itu saya aminkan. Doa banyak-banyak tau untuk saya dan mereka yang mahu timang anak,” tulisnya.

Ernie dan Syamel mendikan rumah tangga pada 26 Mac lalu di Masjid Puncak Alam, Shah Alam, Selangor.


Hamil Lapan Bulan, Isteri Nazrief Nazri Mengidam Nak Beg LV

Bakal menimang cahaya mata sulung pada Julai ini, pelakon Nazrief Nazri akui teruja dan berdebar untuk memikul tanggungjawab sebagai seorang bapa.

Menurut Nazrief, segala persediaan sudah dilakukan termasuk segala kelengkapan bayi memandangkan usia kandungan kini sudah memasuki lapan bulan.

BACA: Isteri Hamil Empat Bulan, Nazrief Nazri Gementar Bakal Jadi Bapa

“Persiapan untuk baby semua dah beli. Isteri buat research jenis keperluan yang perlu ada, kemudian saya yang pergi beli.

“Tapi sebelum melahirkan anak nanti, isteri minta nak photoshoot. Jadi terpaksalah saya buat studio sendiri, pacak lighting lepas tu tangkap gambar,” katanya.

Dalam pada itu, Nazrief turut berkongsikan isterinya, Aizatul Akma mengidam benda yang agak pelik ketika proses kehamilan iaitu mengidam beg jenama mewah Louis Vuitton.

“Mula-mula tu normal la mengidam nak makan cempedak gorang, mangga harum manis dan ikan siakap bakar. Paling pelik sekarang dia mengidam beg LV, pelik betul mengidam tu.

“First trimester paling teruka la kerana muntah-muntah, badan lembik, tak boleh masuk dapur bau ikan, semua tak boleh.

“Lepas tu malam-malam sebelum tidur saya kena pakai eprfuume, dia nak bau wangi je. Alhamdulillah sekarang ni dah normal tapi dia cepat penat,” katanya.

Nazrief dan Aizatul mendirikan rumah tangga pada 15 November 2019 di The Seavoy House, Titiwangsa, Kuala Lumpur.


Sajat Diburu Polis, Bantu Kes Penipuan Maklumat Kad Pengenalan

Selepas diburu Jabatan Agama Islam Selangor (Jais), usahawan kometik Sajat atau nama sebenarnya Muhammad Sajjad Kamaruzzaman dikehendaki polis bagi membantu siasatan kes penipuan menukar maklumat kad pengenalan.

Menurut Ibu Pejabat Polis Daerah (IPD) Ampang Jaya dalam satu kenyataan hari ini memaklumkan, Sajat yang juga saksi dikehendaki hadir prosiding perbicaraan kes berkenaan di Mahkamah Ampang Jaya pada 14 Julai ini.

BACA: “Saya Tak Tahu Pasal Sajat, Kalau Boleh Tak Nak Ambil Tahu…” – Adik Sajat

“Bahagian Siasatan Jenayah Komersial IPD Ampang Jaya sedang mengesan Muhammad Sajjad yang beralamat terakhir di No 2 Jalan Polo Country Club Selangor, 10/3 Kota Damansara, Seksyen 10, Petra Jaya, Selangor bagi menghadiri perbicaraan kes terbabit,” katanya

Terdahulu, media melaporkan Sajat didakwa bersembunyi di Thailand setelah waran tangkap dikeluarkan Mahkamah Syariah pada 23 Februari lalu.


Aeril Zafrel Dituduh Terlalu Manjakan Wawa Zainal

Baru-baru ini, pelakon Aeril Zafrel dilihat memuat naik paparan komen netizen terhadapnya yang dikatakan terlalu manjakan isterinya, Wawa Zainal.

Netizen tersebut turut meminta supaya jangan mengikut Aeril yang manjakan isteri serta mendakwa Islam hanya menyuruh lelaki menjadi pelindung wanita.

BACA: Baru Usia Setahun, Anak Bongsu Aeril Zafrel Dah Pandai Main TikTok

“Islam hanya menuruh lelaki menjadi pelindung wanita. Dahlah manja, kalau kaya nak bilang orang. Nak bina masjid nak tunjuk-tunjuk. Itu riak namanya. Sorrylah Aeril I am not your fan,” tulisnya.

Menerusi entri itu, Aeril mempersoalkan kembali kenyataan yang ditujukan kepadanya serta bertanyakan adakah lelaki sememangnya tidak boleh memanjakan isteri.

Perkongsian Aeril itu mendapat pelbagai reaksi daripada rakan artis dan netizen yang menyifatkan individu berkenaan busuk hati serta iri hati melihat kebahagiaan orang lain.

Tidak kurang juga ada yang memberikan komen pedas kepada individu berkenaan mungkin dia tidak dimanjakan suami sehingga meninggalkan komen negatif seperti itu.


Achey Simpan Hasrat Mahu Beraksi Di Pentas AJL

Kini bergelar penyanyi, pelawak Achey menyimpan hasrat untuk beraksi di pentas Anugerah Juara Lagu. Meskipun ada yang beranggapan impiannya itu seperti angan-angan ‘mat jenin, namun dia tetap optimis.

Ujarnya, sebelum ini single pertamanya, Yang Terindah pernah masuk pencalonan Muzik-Muzik, namun gagal ke peringkat seterusnya.

BACA: Achey Buat Kejutan Untuk Isteri, Beri Nafkah Dalam Jambangan Bunga

“Saya beranggapan mungkin saya bukan penyanyi profesional. Bagaimanapun, apabila diterima dalam media sosial dan YouTube ia sudah cukup baik.

“Single kedua, Sakit pernah mendapat tontonan satu juta dalam YouTube dalam tempoh sehari. Hingga hari ini, sudah hampir 35 juta tontonan. Syarikat rakaman agak terkejut sebab sambutan kekal selama seminggu.

“Harapan untuk single terbaharu, Sembuh tidak banyak, cuma harap mendapat sambutan baik dan tontonan tinggi. Jika dapat membolosi pentas AJL dikira bonus besar,” katanya.

Meskipun bermula sebagai pelawak, Achey meluahkan rasa syukur apabila dia terima baik sebagai penyanyi dan mengakui sukakan bidang nyanyian. Namun, Achey mengakui ada yang tetap melihatnya sebagai seorang pelawak.

“Namun, untuk menjadi penyanyi profesional, saya berasakan masih belum layak. Mungkin dari sudut pandangan orang, saya tetap pelawak. Jika diterima, saya memang bersyukur. Macam Allahyarham Tan Sri P Ramlee, beliau juga pelawak dalam setiap filem lakonan dan penyanyi profesional.

“Jadi, tidak salah jika saya mengambil inisiatif sama. Walaupun pelawak, mungkin boleh menjadi penyanyi profesional. Tetapi, saya mungkin kena belajar banyak perkara terutama teknik nyanyian,” katanya.


Bengang Dituduh Masih Hisap Dadah, Ameng Buat Laporan Polis

Penyanyi Ameng Spring meluahkan rasa terkilan apabila dituduh masih terlibat dengan penagihan dadah ketika membuat persembahan secara langsung di Facebook Artise Voice Of Legend (AVOL) Sabtu lalu.

Menyifatkan tuduhan tersebut sebagai fitnah yang boleh menjejaskan namanya, Ameng membuat laporan polis terhadap dua individu di Balai Polis Danau Kota, semalam.

“Assalamualaikum. Terlebih dahulu saya mohon maaf kalau perkataan saya ini mengganggu sesetengah pihak. Ketika saya membuat persembahan di AVOL semalam, ada orang komen negatif kata saya masih lagi hisap dadah.

“Rasanya orang-orang yang berfikiran negatif dan bersangka buruk terhadap orang lain elok pergi mati sahajalah,” katanya di satu video menerusi Instagramnya.

Penyanyi berusia 52 tahun itu tindakan individu berkenaan menjejaskan pendapatannya serta mendakwa individu yang memfitnahnya itu berkemungkinan terlibat dengan penagihan dadah.

“Mungkin dia sendiri yang hisap dadah. Jadi bolehlah saya buat laporan polis. Kita tengok nanti. Mereka telah memfitnah dan cuba hendak menjatuhkan nama baik saya dalam media sosial.

“Jadi, saya telah membuat laporan polis terhadap dua individu yang meninggalkan komen berbaur fitnah terhadap saya sekali gus boleh menjejaskan pendapatan saya,” katanya.

Terdahulu, dua netizen meninggalkan komen berbaur fitnah menuduh Ameng terlibat dengan dadah kerana dilihat mengacipkan giginya ketika membuat persembahan.


Tak Layan Komen, Fazura Pilih Untuk Maafkan Haters

Sepanjang bergelar anak seni, pelakon jelita Nur Fazura mengakui tidak terlepas daripada ujian serta komen negatif daripada netizen.

Bagaimanapun, Fazura berkata dia mengambil pendekatan untuk tidak melayan atau membaca kecaman atau komen negatif dilemparkan.

“Sebagai selebriti memang tidak terlepas dengan kata-kata orang dan rasanya semua orang dalam dunia ini pernah menghadapi perkara sama.

“Tidak dinafikan, dalam 10 orang yang suka pasti ada seorang yang mungkin akan membuatkan kita terasa hati sedikit dan terkesan dengan perkara itu. Jadi, saya cuba untuk alihkan perhatian dengan tidak membacanya.

“Namun kalau ada orang terberitahu atau saya melalui episod-episod dikecam, saya akan cuba untuk memahami individu itu berbanding nak marah. Saya cuba untuk faham kerana mungkin individu ini bercakap melalui apa yang dia rasa dari luaran. Bila kita faham, kita mampu untuk melupakannya,” katanya.

Bercakap mengenai perkara itu menerusi sesi Live Eksklusif Bersama Fazura di Facebook Rasmi Profesor Datuk Dr Muhaya, isteri kepada Fattah Amin itu berkata baginya memaafkan orang lain adalah kuasa cukup hebat.

“Kuasa memaafkan ini sesuatu yang cukup hebat. Saya percaya apabila kita memaafkan orang lain, Allah akan maafkan saya dan mengampunkan dosa-dosa serta menerima ibadah saya. Itu yang paling penting dan saya selalu mohon sebab kita pun banyak dosa.

“Bagi saya, kalau saya maafkan orang, saya akan capai ketenangan dalam diri dan percaya Allah akan memaafkan saya. Saya juga percaya kuasa memaafkan ini banyak membantu diri saya,” katanya.


Mas Khan Terpikat Dengan Sifat Penyayang, Keibuan Diana Nasimuddin

Jika sebelum ini dilihat seperti merahsiakan, namun kini pelakon Mas Khan lebih terbuka mengenai hubungan istimewanya bersama usahawan Diana Nasimuddin.

Baru-baru ini, Mas Khasn menjawab pertanyaan pengikutnya apa yang menbuatkan dia jatuh hati dengan anak kepada jutawan automotif terkenal itu.

BACA: Mas Khan Mengaku Salah Curi Wang Kripto RM213,805 Milik A. Aida

Mas Khan berkata Diana adalah segala-galanya dan memiliki pakej yang lengkap sebagai seorang wanita yang diimpikannya. Mas turut menyifatkan Diana seorang yang penyayang, bijak dan bersifat keibuan.

Baru-baru ini, Mas dilihat ada memuat naik perkongsian menerima kejutan hari jadi daripada kekasih hatinya itu. Menerusi entri itu, Mas menitipkan ucapan romantis buat Diana dan mengatakan wanita itu adalah yang perkara terbaik di dalam hidupnya.

Untuk rekod, Diana merupakan salah seorang anak perempuan ahli perniagaan automotif terkenal, Allahyarham Tan Sri Datuk Sri Utama Sheikh Mohammad Nasimuddin Kamal bin Sheikh Mohamad Amin


“Kalau Bukan Sebab Lockdown, Saya & Uqasha Nikah Minggu Depan”

Pelakon Kamal Adli memalumkan jika bukan disebabkan Perintah Kawalan Pergerakan (PKP), dia dan kekasih hatinya, Uqasha Senrose akan bernikah pada minggu depan.

Menurut Kamal lagi, perancangan untuk mengadakan majlis akad nikah dan resepsi di sebuah pusat peranginan tanah tinggi akan tetap diteruskan apabila kes Covid-19 reda.

“Buat waktu sekarang, kita tangguh dahulu (perkahwinan) kerana tak mahu nanti ada isu-isu berbangkit. Kita hormat lockdown, bila dah dibenarkan merentas negeri (yang saya pun tak tahu bila), kita akan kahwin seperti yang dirancang.

“Sebab apa? Sebab, kita dah bayar semuanya. Memang tak boleh pull out (tarik balik) duit. Seperkara lagi, saya nak majlis kahwin kami menjadi satu peristiwa yang dan isteri akan kenang sampai ke tua.

“Tak naklah nikah online ke apa atau yang boleh datang 40-30 orang. Apa yang nak dikenang nanti. Pada waktu sama, kita hormat lockdown dan tunggu kes Covid-19 negara reda,” katanya.

Bagaimanapun, Kamal berkata sekiranya lockdown masih berlanjutan, dia tidak menolak untuk melaksanakan perkara yang wajib terlebih dahulu dengan bernikah.

“Kita hold (tangguh) dulu tengok macam mana situasi Covid-19 negara. Kita hormat kesusahan orang lain sebab macam saya cakap tadi, tak nak orang cakap artis kayanganlah atau benda-benda macam itu.

“Kalau lockdown ini berlanjutan panjang sangat, saya mungkin akan memilih buat apa yang wajib dahulu iaitu bernikah. Sekarang ini, kita tangguh dulu dan tengok macam mana keadaan,” ujarnya.


“Saya Terjebak Dengan Dadah Sejak Sekolah, Semua Jenis Saya Dah Cuba”

Umum mengetahui, penyanyi popular Zamani sudah bertahun menderita sakit tulang belakang melengkung atau dikenali sebagai Skoliosis.

Menerusi satu rancangan temu bual, Rumah No.107 Zamani mendedahkan sudah terjebak dengan dadah sejak sekolah lagi dan penyakit tulang belakangnya itu juga berpunca daripada dadah.

BACA: Sakit Tulang Belakang Makin Merosot, Zamani Bergerak Naik Skuter 3 Roda

“Saya terus terang cakap.. Saya terjerumus dengan dadah sejak di bangku sekolah. Semua dadah daripada yang kurang kuat sampailah yang paling kuat semua saya dah,” katanya.

Menurut Zamani, jika dapat diundurkan masa kembali dia mahu memohon maaf kepada ibunya kerana telah memalukan nama keluarga sedangkan dia telah di didik dengan baik.

“Andai dapat diputarkan waktu, kalau arwah ibu saya masih hidup.. saya mahu memohon maaf, mohon ampun kepada dia kerana telah memalukan nama keluarga. Saya nak cium tapak kaki dia.

“Saya rosakkan diri saya sendiri. Keluarga saya orang baik-baik. Mak bapak saya tak ajar saya jadi macam ni. Mereka dah didik saya dengan baik tapi saya yang tersasar,” katanya.

Pada Mac lalu, Zamani berkata dia terpaksa menghentikan rawatan kerana masalah kewangan serta lebih selesa bergerak naik skuter tiga roda.


Persoal Usia Kandungan, Ayda Jebat Minta Netizen Buat Kiraan Sendiri

Kini sedang hamil anak pertama, bagaimanapun ada netizen mempersoalkan usia kandungan pelakon dan penyanyi Ayda Jebat yang kini sudah mencecah lima bulan.

Netizen tersebut mempersoalkan mengenai kandungan Ayda sedangkan baru sahaja mendirikan rumah tangga pada Januari lalu dan tidak menyangka akan hamil secepat itu.

BACA: Ayda Jebat Dedah Suami Masih Simpan Cincin Tunang Bekas Kekasih

Tampil menjawab persoalan netizen tersebut, Ayda meminta individu berkenaan membuat kiraan tarikh perkahwinan dengan usia kandungannya itu.

“Saya nikah pada 1 Januari 20221. Hari ini, 12 Jun 2021, sekarang saya kandungan saya pula berusia lima bulan dua minggu. Tiba-tiba mengandung? Tolong buat kiraan sendiri,” balasnya.

Sementara itu, menerusi satu perkongsian Ayda dilihat memuat naik status teguran mengenai situasi sering dihadapi oleh masyarakat sekeliling mengenai perkahwinan dan cahaya mata.

Ayda mendirikan rumah tangga dengan Nabil Mahir pada 1 Januari 2021. Selepas hampir empat bulan berkahwin, Ayda mengesahkan hamil anak pertama.


“Tak Rasa Seksi Pun, Itu Gaya Pemakaian Setiap Hari”

Meskipun sudah mendirikan rumah tangga, namun gambar pelakon dan penyanyi Elizabeth Tan tetap menjadi tempat lelaki meninggalkan komen-komen gatal dek kerana cara pemakaiannya dikatakan terlalu seksi. Elizabeth Tan

Bagaimanapun, Elizabeth atau lebih mesra disapa Lizzy berkata pakaiannya tidaklah dilihat seksi. Malah, Lizzy menafikan dia sengaja berpakaian seksi untuk meraih perhatian ramai.

“Saya tak rasa seksi pun kerana itu gaya pemakaian setiap hari. Saya tak sengaja pun berpakaian begitu.

“Kalau bandingkan dengan sebangsa saya yang lain, ramai lagi berpakaian jauh lebih seksi. Jadi tiada keperluan untuk saya ambil kisah mengenai tanggapan seksi itu,” katanya.

Dalam pada itu, Lizzy berkata dia tidak kisah jika ramai yang mengikutinya di media sosial kerana penampilan serta tidak terkesan dengan komen nakal kaum lelaki.

“Saya gembira dengan sokongan siapa pun peminat saya tanpa peduli apa alasan mereka. Walaupun saya sudah berkahwin, tidak ada apa pun yang berubah mengenai diri saya.Suami baca komen mereka pun tak peduli sangat. Bahkan, dia cuma gelak saja,” katanya.


“Hukumnya Haram Jika Tengok Dada Safiey Ilias”

Umum mengetahui, usahawan kosmetik, Safiey Ilias ditahan polis petang Khamis lalu atas dakwaan membuat komunikasi lucah dan amang seksual dengan kanak-kanak di bawah umur.

Mengulas mengenai perkara itu, Pencetus Ummah (PU) Amin yang juga salah seorang rakan di Instagram Safiey berkata dia menyedari mengenai isu tersebut selepas ramai menghantar mesej kepadanya.

“Setiap hari memang saya nampak dia buat live kerana kami follow sesama sendiri di Instagram, tetapi tak sempat melihat video tersebut secara keseluruhan.

“Cuma setiap hari memang ada orang yang akan share di DM, macam beberapa hari yang lalu dia tunjuk dadanya dan orang berlumba-lumba untuk masuk ke sesi Instagram live tersebut untuk melihat apa yang dia nak sajikan,” ujarnya kepada mStar.

Menjawab persoalan mengenai hukum jika seorang lelaki melihat alat sulit yang ditayangkan oleh lelaki yang menyerupai perempuan, PU Amin mengatakan ianya haram.

“Para mufti pun dah mengeluarkan fatwa, kita boleh semak berkenaan dengan lelaki yang berperwatakan seperti wanita, menonjolkan alat sulit yang telah ditukarkan kepada perempuan dan menghairahkan adalah haram.

“Apa sahaja perkara-perkara lucah tak boleh diterima oleh agama Islam, malah negara kita sendiri yang berbilang bangsa pun tidak menerima segala unsur lucah tidak mengira peringkat umur,” katanya.

Terdahulu, Safiey dan seorang lagi rakannya didakwa berkelakuan lucah di hadapan dua remaja dipercayai berusia 14 dan 15 tahun termasuk menggoyangkan dadanya dalam satu sesi Instagram live.


Pakai Baju Pengantin, Ruhainies Bakal Berkahwin?

Perkongsian pelakon Ruhainies menjadi perhatian ramai apabila memuat naik video memaparkan dirinya memakai busana pengantin serba putih.

Lebih mengundang tanda tanya, turut disertakan kapsyen ‘menghitung hari’ seolah memberi bayangan bahawa pelakon itu bakal menamatkan zaman bujang tidak lama lagi.

Malah, syarikat produksi video perkahwinan yang tidak asing lagi iaitu CST Production turut berkongsikan video tersebut di Instagram mereka.

Perkongsian Ruhainies itu mendapat pelbagai reaksi daripada rakan artis dan selebriti yang meluahkan rasa syukur dan tidak sabar menantikan hari bahagia itu.

Bagaimanapun, setakat ini masih tiada pengesahan lanjut daripada Ruhainies sendiri mengenai perkara itu.

Terdahulu, Ruhainies berkata dia belum sedia untuk berkahwin dan kekasihnya yang dikenali sebagai Mr. E menghormati keputusannya dan menunggu sehingga dirinya sudah bersedia untuk mendirikan rumah tangga.


31 Kali Turun Naik Ambil Hadiah, Azar Azmi & Hafreez Adam Bercinta Ke?

Perkongsian Hafreez Adam menjadi perhatian ramai apabila pelakon itu mengatakan dia tidak menang tangan apabila terpaksa 31 kali turun naik ke lobi untuk mengambil hadiah hari jadinya kiriman pelakon Azar Azmi.

Menurut Hafreez, pada awalnya dia tidak tahu hadiah-hadiah tersebut dikirimkan oleh Azar kerana tiada kad daripada pengirim. Katanya lagi, dia terpaksa turun ke bawah sehingga tidak larat berbuat demikian.

“Ada orang rancang nak buat kejutan. Kononnya 31 biji kek cawan untuk 31 kali penghantaran. Rumah pula jenis kondominium.

“Musim ‘lockdown’ semua penghantaran kena ambil kat bawah. Masa penghantaran pertama saya ambil. Tertanya juga siapa yang bagi sebab tak ada kad (pengirim). Cuma kek cawan dan balon,” katanya.

“Sehingga panggilan kedua terakhir, saya turun sendiri sebab rider kata kali ini tuan yang mengirimkan hadiah (Azar Azmi) minta saya ambil sendiri hadiah. Istimewa katanya,” ujarnya.

Menerusi entri itu, Hafreez turut memuat naik video menerima beberapa hadiah berupa jambangan bunga, kek, coklat dan belon yang diterima daripada Azar.

Dalam pada itu, Azar juga dilihat turut memuat naik perkongsian di Instagram menjelaskan dia berbuat demikian kerana mahu melihat pelakon itu gembira sempena ulan tahun kelahirannya.

“Saya tidak mahu apa-apa daripada awak. Tapi saya akan selalu mendoakan setiap langkah perjalanan awak.

“Mengirimkan hadiah sempena hari istimewa (hari jadi) awak, sekurang-kurangnya membuatkan awak gembira dan rasa dihargai,” tulisnya.

Seperti sudah dijangka, tindakan Azar itu sekaligus menimbulkan tanda tanya di kalangan netizen yang membuat spekulasi mungkinkah mereka berdua sedang bercinta.

Terdahulu, Azar mengakui hatinya sudah dimiliki namun nekad untuk merahsiakan identiti kekasih barunya itu.


Polis Panggil 50 Juri Selebriti All Together Now Malaysia

Minggu lalu hangat diperkatakan mengenai program hiburan All Together Now Malaysia yang menghimpunkan seramai 50 selebriti sebagai juri sekaligus mengundang rasa tidak puas hati dikalangan netizen.

Terbaru, polis akan memanggil kru penerbitan termasuk 50 juri selebriti yang terlibat dalam rakaman program tersebut untuk siasatan.

Ketua Polis Daerah Putrajaya, Asisten Komisioner Mohd. Fadzil Ali berkata pihaknya menerima laporan daripada seorang lelaki yang tidak berpuas hati dan mendakwa program terbabit melanggar SOP PKP.

“Siasatan awal mendapati penggambaran program itu dilakukan di Pusat Konvensyen Antarabangsa Putrajaya (PICC) pada 3 Mac hingga 11 April lalu dengan merujuk SOP Sektor Industri Kreatif-Acara Langsung (Perintah Kawalan Pergerakan Pemulihan – PKPP) yang sedang berkuat kuasa ketika itu.

“Pihak penerbit program dikehendaki mematuhi SOP PKPP yang membenarkan rakaman berlangsung dengan kehadiran penonton tidak melebihi 50 peratus kapasiti serta mematuhi SOP berkaitan saringan kesihatan, pemakaian pelitup muka dan penjarakan fizikal,” katanya.

Mohd Fadzil berkata, pihaknya menjalankan siasatan berkaitan ketidakpatuhan prosedur operasi standard (SOP) Perintah Kawalan Pergerakan Pemulihan (PKPP) kerana tidak memakai pelitup muka di tempat awam.

Difahamkan kesemua juri program berkenaan akan dipanggil ke Ibu Pejabat Polis Daerah (IPD) Putrajaya dalam masa terdekat dan kertas siasatan akan dirujuk kepada Timbalan Pendakwa Raya sebaik siasatan selesai.


Pakai Baju Lokap, Safiey Ilias Sempat Catwalk Di Mahkamah

Umum mengetahui, usahawan kosmetik, Safiey Ilias ditahan polis petang semalam atas dakwaan membuat komunikasi lucah dan amang seksual dengan kanak-kanak di bawah umur.

“Cantik tak rambut I?”, itu reaksi Safiey selepas mahkamah Majistret Bandar Baru Bangi membenarkan Safiey direman selama tiga hari bermula Jumaat sehingga Ahad ini.

Memetik video dikongsikan mStar Online, Safiey dilihat memakai baju lokap berwarna ungu sempat ‘catwalk’ di koridor mahkamah.

Terdahulu, Safiey dan seorang lagi rakannya didakwa berkelakuan lucah di hadapan dua remaja dipercayai berusia 14 dan 15 tahun termasuk menggoyangkan dadanya dalam satu sesi Instagram live.

Peguam Nursyafiqah Zamani yang mewakili kedua-dua suspek memberitahu, mereka didakwa Seksyen 12 dan 15 Akta Kesalahan Seksual Terhadap Kanak-Kanak 2017.


PU Riz Nak Bagi RM300 Buat Pelajar 5A SPM

Memang bertuah pelajar yang baru sahaja mendapat keputusan Sijil Pelajaran Malaysia (SPM) yang diumumkan semalam. Mana tidaknya, pendakwah bebas PU Riz mahu hadiahkan RM300 kepada pelajar yang mendapat keputusan 5A.

PU Riz berkata ibu bapa yang mempunyai anak atau pelajar itu sendiri boleh terus menghubunginya dengan menghantar DM di Instagram beserta bukti slip keputusan.

BACA: Kongsi Foto Dengan Kapsyen ‘Harapan’, Netizen Doa PU Riz Tabah Hadapi Ujian

“Setiap seorang akan dapat RM300. Saya mahu berkongsi rezeki dengan adik-adik ini sekali gus mahu memberi galakan kepada mereka untuk terus berusaha pada masa akan datang.

“Saya tahu nilai ini tak besar, tapi apa saya cuba nak sampaikan adalah setiap usaha itu pasti akan peroleh kebaikan dan ganjaran. Buktinya mereka sudah belajar bersungguh-sungguh dan dapat keputusan cemerlang. Kemudian dapat pula ganjaran hadiah,” katanya.

Dalam pada itu, PU Riz turut menjemput semua pelajar yang terpilih itu menyertai sesi siaran langsung di Instagram pada jam 1 petang esok.

“Sedikit sebanyak mereka boleh berkongsi tips pembelajaran atau apa saja yang diamalkan sehingga mendapat keputusan cemerlang.

“Saya anggap perkongsian ini nanti bukan saja berguna pada semua yang menonton, tapi dapat dijadikan inspirasi kepada pelajar lain yang bakal menduduki SPM akan datang.Mana tahu perkongsian ini nanti dapat menjadi asbab kepada kejayaan ramai pelajar pula,” katanya.


Cara Terbaik Guna Kredit eBelia RM150 Untuk Penjagaan Diri, Tebus Dengan Boost e-Wallet!

Sekiranya anda telah menerima atau pun baru sahaja nak menuntut kredit e-wallet eBelia RM150, anda mungkin tertanya-tanya apa dan di mana anda boleh membelanjakannya. Betul tak?

Mesti macam-macam benda yang bermain di fikiran anda kan? Pilihan tu memang sangat banyak dan tiada berkesudahan, tetapi biarlah anda laburkan kredit eBelia anda tu di tempat yang betul.

Kalau diikutkan tahun lepas adalah masa yang sangat tertekan bagi semua orang dengan kemunculan virus COVID-19. Mungkin ramai di antara kita termasuklah anda mengabaikan penjagaan diri sendiri. Tak sempat nak bermanja dengan diri, ye tak?

Jadi, dah alang-alang anda dapat kredit eBelia tu apa kata ambil kesempatan ini untuk melabur dan memanjakan diri untuk sedikit perubahan? Terutamanya semasa lockdown ini, ‘berkurung’ sambil mencantikkan diri. Agituh!

Berikut adalah senarai barang-barang rawatan diri yang berguna dan yang boleh anda habiskan kredit eBelia anda dengan menebus melalui aplikasi Boost e-wallet:

Bila dah kena berkurung, tinggal di rumah untuk belajar atau bekerja boleh menjadi sangat tertekan. Lain tau persekitaran bila berada di ofis dengan di rumah ni. Rasa terbatas sikit bila di rumah. Kadang-kadang tu sampaikan lupa, ‘tak tau siang, tak tau malam’. Setuju tak?

Bila dah tertekan, ‘kawan baik’ pun mula lah datang menyinggah iaitu jerawat. Alaa…stress betul lah! Jadi, apa kata anda lengkapkan diri anda dengan COSRX Pimple Patch yang terkenal dari Hermo ini. Harganya pun murah jer. On budget gituh.

Kalau anda nak tahu, pasta hidrokoloid ini membantu menyerap minyak dan kotoran secara langsung dari jerawat anda. Gunakannya semalaman, mesti bila anda bangun nanti nampak perubahannya. Jerawat akan mengecil dan anda akan nampak kotoran jerawat tu keluar dari patch ini. Sangat memuaskan!

Ramai dari kita terbiasa memakai pelindung matahari ketika kita berenang, mendaki atau bermain di bawah sinar matahari jer kan? Tetapi, tahukah anda yang kita mesti sentiasa memakai perlindungan matahari walaupun pada hari mendung dan juga ketika berada di dalam rumah!

Kalau anda nak tahu, sinar matahari sehingga 80% dapat menembusi tingkap tau. Jadi tiada alasan untuk katakan tidak pada pelindung matahari.

Kalau anda pakai skincare ribu riban pun tapi tak pakai pelindung matahari, tak ada gunanya juga yer. Sangat-sangat penting pelindung matahari!

Anda boleh memilih pelindung matahari yang mempunyai spektrum luas seperti Sunplay Sunblock SPF130 PA+++ ini untuk mengurangkan pendedahan kepada sinar UV yang boleh menjadikan kulit anda cepat tua atau menua. Ini boleh didapati di Hermo.

Lilin adalah barang rawatan diri yang kurang mendapat perhatian. Bergantung pada aroma, ia dapat membantu anda berehat, merasa bertenaga, dan dapat menjadikan otak anda dalam keadaan lebih produktif.

Cubalah aroma segar seperti Open Window by Cocod’or ini. Ia dapat membantu menenangkan fikiran dan jiwa anda setelah seharian bekerja dan belajar online dari rumah!

Ada sesuatu yang sangat ‘mewah’ apabila anda meletakkan topeng muka yang sejuk pada kulit untuk kelihatan wajah yang segar dan bersih. Ini adalah kaedah yang baik untuk menghilangkan tekanan semasa anda berbaring selepas mandi di akhir hari, sementara kulit anda menyerap semua kebaikan dari topeng muka.

Topeng muka Hyaluronic Acid Essence Dr. Morita adalah pilihan yang bagus untuk kulit lembut, terhidrat dan lebih anjal. Inilah ‘perjalanan’ anda untuk mendapatkan glass skin! Anda boleh mendapatkan sekotak 5 keping di Hermo.

Sebilangan besar dari kita suka duduk di dalam bilik penyaman udara sepanjang hari atau sering mandi untuk menghilangkan rasa panas dan untuk rasa lembap.

Sangat penting untuk memastikan kulit anda kekal terhidrat dan lembap agar kulit tidak merekah, kering dan gatal. Losyen Aveeno, Daily Moisturising Sheer Hydrating ini sesuai sangat untuk anda ada bagi memastikan kulit anda sentiasa dalam keadaan lembap.

Anda boleh dapati di Hermo, sangat sesuai untuk cuaca kita sekarang ini. Apa yang bestnya losyen ini tidak berminyak dan menyerap dalam beberapa saat sahaja. Ia juga dapat memberikan anda kulit yang lembut dan sihat!

Haa, amacam gais? Dengan 5 produk ini pun dah mencukupi sebagai produk untuk rawatan diri anda. Lebih-lebih lagi bila dengan jumlah kesemua barang ini kurang dari RM150! Masih ada balik lagi tu untuk anda beli barang yang lain. Sekali sekala manja kan diri tak salah pun. Untuk diri sendiri juga.

Gunakan Boost sebagai kaedah pembayaran anda di Hermo dan gunakan kredit eBelia RM150 anda untuk kesemua produk yang kami listkan tadi. Dengan perbelanjaan minimum RM130, anda dapat potongan RM12 lagi weh. Gila untung!

Penuntut eBelia yang berjaya dengan Boost boleh menikmati potongan sehingga 15% dengan perbelanjaan minimum RM100.

Di samping itu, penerima Boost eBelia juga akan menerima ganjaran gaya hidup sehingga RM300, dan dapat menjana pendapatan tambahan sehingga RM1,500 serta peluang memenangi hadiah bernilai RM50,000! Pergh, banyak tu.

Nantikan dengan mengikuti saluran media sosial rasmi Boost di Facebook dan Instagram. Sebagai alternatif, lawati LINK INI untuk maklumat lebih lanjut.

Tips nak cantikkan diri pun kami dah tunjuk di atas, jadi sudah tiba masanya untuk anda tuntut tuntut RM150 eBelia anda dengan Boost. Wuu!

Anda nak tahu tak part paling best? Boost adalah satu-satunya e-wallet yang bagi extra income sambil sapot lokal! Padu…

#WeBelanjaU dengan ganjaran sehingga RM300, tambah extra income sehingga RM1,500, dan lebih RM50,000 hadiah untuk diberikan untuk anda! Psst, anda juga berpeluang untuk menang Commemorative Gold Coin bernilai RM29,000* Mind blowing!

Jom semak dulu kelayakan anda untuk claim eBelia:
1. Warganegara Malaysia.
2. Berumur 18 ke 20 tahun pada tahun 2021, atau seorang pelajar sepenuh masa berperingkat diploma atau SKM4 ke atas di IPT tempatan berdaftar.

Dah okay, ikut langkah-langkah di bawah
1. Klik banner eBelia di homepage app Boost atau klik SINI.
2. Tekan ‘Claim Now’ dan check dalam 3 hari (ini standard untuk semua e-wallet eBelia)
3. RM150 eBelia akan tertera dalam Wallet di homepage. Jangan risau, dia macam Wallet biasa, go shop online atau offline pun boleh!
4. Tekan ‘Get Rewards’ untuk extra savings bila shopping nanti seperti vouchers atau cash rewards. Now start Boostin’!

Tip: Guna ganjaran dari Boost dulu, baru eBelia untuk extra savings! Dengan full lockdown ini, duduk rumah diam-diam dan shopping la puas-puas di phone anda dengan Boost! #SenangJer

Info lanjut tentang eBelia:T&C, anda boleh klik LINK INI. Untuk Lifestyle Rewards: T&C, boleh klik LINK INI.


Serik Putus Tunang, Azar Azmi Nekad Sorok Kekasih

Pernah berdepan episod putus tunang pada Februari tahun lalu, pelakon Azar Azmi membuat keputusan nekad untuk merahsiakan identiti kekasih barunya.

Mengakui sudah bertemu pengganti, Azar berkata pengalaman lalunya itu mengajar untuk lebih berhati-hati untuk tidak berkongsikan hal cinta kepada umum.

“Ya, saya sedang bercinta dan mengenali hati budi sesesorang buat masa ini. Namun, saya mengambil keputusan untuk tidak berkongsi identitinya kepada umum. Sampai masanya saya akan berkongsi juga dengan peminat dan media,” katanya.

Kata Azar lagi, buat masa ini cukuplah jika peminat mengetahui hatinya sudah dimiliki seseorang namun enggan berkongsikan kerana serik dengan kejadian putus tunang.

“Saya tidaklah sedih atau terlalu kecewa selepas putus tunang. Saya orang yang positif dan yakin setiap apa yang berlaku pasti ada hikmah di sebaliknya.

“Setakat ini cukuplah orang tahu hati saya telah dimiliki. Saya bimbang jika berkongsi terlalu awal, hubungan tersebut tidak menjadi. Jadi, biarlah dirahsiakan terlebih dahulu,” ujarnya.

Ditanya sama ada kekasih barunya itu dikalangan selebriti atau orang biasa, Azar menjawab,” Biarlah menjadi presoalan,” katanya.

Terdahulu, Azar mengikat tali pertunangan dengan penerbit filem, Hafiz Rozlan pada 1 Disember 2019 namun putus pada Februari 2020.


Michael Ang Tunai Janji, Belanja RM5,000 Kepada 10 Orang Berjaya Self Lockdown

Umum mengetahui sebelum ini pengarah dan penerbit terkenal, Michael Ang menawarkan RM500 seorang buat individu yang berjaya melakukan kuanrantin kendiri di rumah sepanjang Perintah Kawalan Pergerakan (PKP) 3.0.

Menunaikan janjinya itu, Michael dilihat memuat naik senarai 10 individu bertuah untuk menerima wang tunai tersebut menerusi Instagram miliknya.

BACA: Michael Ang Tawar RM500 Kepada 10 Individu Berjaya ‘Self Lockdown’

“Saya buat cabaran ini pun sebelum total lockdown dilaksanakan pada 1 Jun lalu..saya dah pun pilih 10 pengikut Instagram secara random, siapa kena, dia dapatlah duit tu.

“Saya memang tak periksa profil masing-masing yang terpilih ni sebab saya percayakan semua pengikut saya…dalam lebih 7,000 yang komen itu saya pasti semuanya memang memerlukan bantuan, saya cuma bantu mana yang termampu,” katanya.

Dalam pada itu, Michal berkata tindakannya itu dalam masa yang sama untuk berkongsi rezeki dan jika mempunyai rezeki lebih dia akan melakukan lagi perkara yang sama di masa akan datang.

“Saya tahu ramai cakap RM500 untuk seorang tu banyak, kenapa tak beri RM200 seorang agar lebih ramai yand dapat duit tu. Tapi saya percaya RM500 itu cukup bagi enam sekeluarga contohnya untuk bertahan selama sebulan jika mereka berjimat cermat,” katanya.

Sementara itu, Michael berkata dia turut memperuntukkan sedikit dana buat rakan selebriti dan kru penggambaran yang terkesan dengan krisis COVID-19.


Syatilla Melvin Tayang Koleksi Baju Tidur Seksi Untuk Suami

Menerusi satu perkongsian di Instagram, pelakon Syatilla Melvin berkongsikan tips rumah tangga bahagia dengan menayang beberapa koleksi baju tidurnya yang seksi.

Menurut Syatilla, setiap isteri perlu ada baju untuk ‘menarik’ suami setiap kali sebelum tidur. Ujarnya, ramai wanita merasakan perkara itu biasa, namun beri impak besar dalam rumah tangga.

A post shared by S Y A T I L L A M E L V I N (@samtilla)

“Isteri make sure ada baju menarik untuk suami, tak perlu banyak janji adaaa. Kadang kita rasa benda tu terlalu simple untuk difikirkan, tapi teramatlah besar impact kalau kita buat! Percayalah,” katanya.

Perkongsian Syatilla itu mendapat pelbagai reaksi daripada rakan artis dan netizen yang bersetuju dengan pendapatnya itu.

Bagaimanapun, ada segelintir netizen yang kurang senang dengan posting tersebut yang mengatakan kurang sesuai dikongsikan kepada umum.

Untuk rekod, Syatilla dan Shaheizy Sam mendirikan rumah tangga pada Februari 2016 dan dikurniakan dua orang cahaya mata.


Neelofa Sumbang 15 Katil Pesakit Covid-19 Bernilai RM90,000

Meskipun terpalit dengan pelbagai kontroversi, selebriti popular Neelofa dilihat tenang menjalani kehidupan seperti biasa. Malah, tidak lekang melakukan amal kebajikan.

Terbaru, Neelofa dikhabarkan telah menyumbang sebanyak 15 buah katil elektronik untuk kegunaan pesakit Covid-19 di Hospital Melaka.

Perkara itu dikongsikan seorang doktor perubatan, Dr Abdul Rahman Abdul Kadir yang bertugas di bahagian kecemasan hospital menerusi sebuah posting di laman Instagram.

Terima kasih @neelofa di atas sumbangan 15 buah katil untuk kegunaan pesakit Covid di Jabatan Kecemasan dan Trauma, Hospital Melaka. #frontliner

Sementara itu, menerusi satu lagi perkongsian oleh seorang netizen, Aznil Hisham berkata pihak hospital hanya memerlukan 10 katil sahaja namun menerima lebih daripada yang dijangka.

Difahamkan, Neelofa bermurah hati menyumbang 15 buah katil dengan setiap satunya bernilai RM6,000. Ujarnya lagi, sebelum ini ada pesakit Covid-19 terpaksa duduk di lantai hospital kerana kekurangan katil.


Berkelakuan Lucah Depan Kanak-Kanak, Safiey Ilias Ditahan Polis

Memetik laporan Kosmo!, polis mengesahkan usahawan kosmetik, Safiey Ilias yang juga pemilik akaun Instagram ‘safieyillias94’ sudah ditahan di Kajang, petang semalam.

Usahawan itu ditahan bagi membantu siasatan berhubung Instagram Live didakwa mengluarkan kata-kata lucah dengan kanak-kanak di bawah umur pada Rabu lalu.

“Kita dah tangkap semalam, pada pagi ni polis membuat permohonan reman untuk siasatan lanjut,” kata Ketua Polis Daerah Kajang, Asisten Komisioner Mohd. Zaid Hassan.

Kes disiasat di bawah Seksyen 12 (1) Akta Kesalahan Seksual Terhadap Kanak-Kanak 2017 serta Seksyen 233 Akta Komunikasi dan Multimedia.

Terdahulu, tular video di media sosial memaparkan tindakan seorang usahawan kosmetik bersama rakannya bersiaran langsung yang turut disertai oleh dua kanak-kanak lelaki dipercayai berusia 14 dan 15 tahun.

Netizen mengecam tindakan dua individu berkenaan disifatkan melampau dan biadap apabila berkelakuan tidak sopan termasuk membincangkan isu seksual bersama kanak-kanak.


“Tak Payah Jadi Bodoh Untuk Cepat Dapat Jodoh, Percaya Pada Allah”

Sejak semalam hangat diperkatakan mengenai kenyataan oleh Prof Dr Muhaya Mohamad berkaitan wanita perlu nampak ‘bodoh-bodoh sikit’ untuk memikat lelaki.

Kenyataannya itu mengundang kemarahan ramai netizen serta disifatkan seolah merendahkan wanita. Perkara itu turut mendapat perhatian pelakon Sharifah Amani yang membidas kenyataan tersebut.

Menerusi satu perkongsian di Twitter, Amani berkata tidak perlu jadi bodoh untuk bertemu jodoh kerana dia percaya jodohnya sudah tertulis dan percaya pada apa yang ditentukan oleh Allah.

“Jodoh saya sudah tertulis oleh Yang Maha Kuasa. Saya percaya dan saya berusaha untuk kehidupan yang lebih baik untuk diri sendiri dan keluarga sementara tunggu apa yang sudah tertulis buat saya.

“Tak payah jadi bodoh. Pegang pada iman, percaya dengan Allah. Insya-Allah, nanti dia (jodoh) sampai,” tulisnya.

Dalam pada itu, disebalik kekecohan isu jodoh dan bodoh itu, Amani sempat memberikan peringatan kepada orang ramai untuk mendapatkan suntikan vaksin.

“Jodoh, jodoh jugak vaksin dah cucuk? Dah daftar? Kalau belum tekan pautan, https://vaksincovid.gov.my. Jodoh ke, tiada jodoh ke, akhirnya nanti kubur tetap sorang tau. Renung-renungkan dan selamat beramal,” tulisnya.


Sharifah Zarina Terpaksa Pakai Turban Apabila Ke Amerika

Baru-baru ini, menerusi satu perkongsian di Insta Story, penyanyi Sharifah Zarina berkongsikan mengenai pengalamannya ketika bercuti di Amerika Syarikat.

Menurut Zarina, dia terpaksa memintal tudungnya menjadi seperti turban berikutan segelintir penduduk negara tersebut mempunyai sentimen Islamofobia sehingga sanggup membunuh.

“Inilah masalah bila ke US saya akan pakai tudung ala-ala turban atau ikat simpul sahaja. Rasa berdosa yang amat tu Tuhan sahaja tahu.

“Sebab banyak kali dah kena dengan mat saleh ni bila kita pakai tudung sempurna, layanan mereka amat berbeza. Ya, mereka sangat Islamophobic,” tulisnya.

Menerusi perkongsian itu, Zarina turut berkongsikan perubahan tudung yang dipakainya semasa berada di Los Angeles dan San Fransisco.  Zarina turut menjelaskan tindakan memilih lokasi percutian Islamofobia sedangkan banyak lagi pilihan negara lain yang boleh dikunjungi.

“Untuk yang tanya kenapa suka sangat pergi US padahal sana Islamophobic. Jawapannya adalah sebenarnya bila nak travel, banyak lagi tempat lain dalam list kami.

“Tapi sebab kami nak guna Visa tu yang masih valid lagi. US paling susah nak bagi Visa. Tapi once dah dapat 10 tahun lah boleh keluar masuk sana.

“Lagi satu, saya suka jadi personal shopper di sana. Barang-barangnya yang mampu milik dan senang nak jual di Malaysia. Jadi sambil travel sambil menambah rezeki,” kongsinya


Semakin Kurus, Peminat Risau Lihat Foto Terbaru Janna Nick

Perkongsian terbaru Janna Nick menjadi perhatian ramai apabila pelakon dan pengacara itu memuat naik gambarnya memakai pakaian serba hitam.

Difahamkan, Janna berkongsikan gambar tersebut untuk mempromosikan jenama minyak wangi terkenal sambil memegang botol minyak wangi tersebut.

Bagaimanapun, apa yang menjadi perhatian ramai peminatnya yang meluahkan rasa bimbang melihat keadaan Janna yang dilihat semakin kurus. Malah, ada yang meminta supaya Janna menjaga diri.

Terdahulu, Janna Nick mengejutkan ramai apabila mendedahkan dirinya menghidap penyakit bipolar. Janna berkata dia masih lagi menjalani rawatan dengan pakar sakit jiwa.

Janna berkata dia menyedari menghidap bipolar apabila sering tidak khusyuk ketika solat menunaikan solat kerana terganggu dengan ‘suara’ dalam kepala yang sangat kuat.


Baru Buka Berapa Bulan, Ernie & Syamel Terpaksa Jual Kedai Makan

Baru sahaja dibuka pada Disember tahun lalu, pasangan selebriti Ernie Zakri dan Syamel memaklumkan kedai makan milik mereka Se-Table yang terletak di Platinum Walk, Setapak telah pun dijual.

Menurut Ernie, keputusan untuk menjual kedai makan tersebut bukan kerana terjejas susulan Perintah Kawalan Pergerakan (PKP) tetapi ada masalah dengan rakan kongsi.

BACA: Ernie Zakri Syukur Syamel Tak Cerewet, Masak Sendiri Kalau Nak Makan Sesuatu

“Kafe tu lama dah kitaorang jual, ada la sebab-sebab tertentu, isu di mana kami tak boleh bekerjasama dengan a few partner kami, jadi kami ambil langkah untuk jual kedai itu.

“Kami jual bukan sebab terkesan dengan PKP, sebelum ni masa PKP masih berjalan lancar juga,” katanya kepada mStar.

Dalam pada itu, meskipun aktiviti seni terpaksa dihentikan Ernie berkata dia dan suami tidak terjejas teruk memandangkan ada perniagaan lain.

“Dari segi kerjaya semua terpaksa dihentikan sementara tunggu lockdown ni. Kalau nak kata survive tu, Alhamdulillah walaupun duduk di rumah, kami masih buat program-program bekerja dari rumah.

“Sekarang ni kami usahakan keropok lekor crispy frozen dan permintan pelanggan pun semakin banyak, walaupun tak boleh keluar rumah ini la yang kami jalankan,” katanya.


Zul Ariffin Tukar Warna Rambut Karat Macam K-Pop, Ramai Wanita Tergoda

Susulan pelaksanaan total lockdown yang diumumkan oleh kerajaan, segala aktiviti seni dan penggambaran juga terpaksa dihentikan. Nampaknya, penangan lockdown membuatkan pelakon Zul Ariffin tampil dengan imej baru.

Menerusi perkongsian terbaru di Instagram , Zul dilihat memuat naik gambarnya dengan rambut baru dengan warna perang. Melihatkan penampilannya itu, peminat mengatakan Zul seperti artis Korea.

BACA: Zul Ariffin Tayang Tubuh Sasa Main Air, Ramai Wanita Tak Kuat Iman

Diruangan komen, rata-rata netizen terutamanya di kalangan peminat wanita teruja dengan penampilan terbarunya itu serta memuji Zul lebih kacak.

Dalam satu lagi perkongsian, Zul memuat naik perkongsiannya sedang bermain permainan video. Ujarnya, ada hikmah di sebalik Perintah Kawalan Pergerakan (PKP) kerana dia sadar bahawa tiada bakat untuk bermain game.

Bagaimanapun, Zul tidak memberitahu sebab warnakan rambut perang. Mungkin Zul terlibat dengan projek terbaru yang memerlukannya untuk mengubah warna rambut.


Berbaloi Hantaran Kahwin RM91 Ribu, Netizen Puji Cara Hanis Zalikha Didik Anak

Jika anda mengikuti Instagram Hairul Azreen dan Hanis Zalikha, pasangan itu tidak lokek berkongsikan aktiviti harian mereka sekeluarga, malah ramai yang suka melihat telatah anak mereka Yusuf Iskandar dan Alisa Aisya yang cerdik dan pintar.

Baru-baru ini, Hanis Zalikha ada berkongsikan video memaparkan anak sulungnya itu menghafal sifir. Baru berusia 5 tahun, Yusuf sudah menghafal sifir dua, tiga, lima dan tujuh.

BACA: Baru Usia 5 Tahun, Netizen Kagum Yusuf Iskandar Pandai Hafal Sifir

Melihatkan cara didikan Hanis, ramai yang memuji pelakon itu sememangnya mempunyai skil dan kemahiran dalam membentuk kedua anak-anaknya itu yang patut dicontohi.

Dalam pada itu, rata-rata netizen mengatakan melihatkan Yusuf yang soft spoken dan cara melayan adiknya dengan baik, sememangnya Hanis patut mendapat pujian.

Seperti sudah dijangka ada yang mengatakan jika ada duit pasti tiada masalah dalam memberikan pendidikan terbaik untuk anak-anak. Namun, ada yang mengatakan tidak sepertinya wang ringgit menjadi keutamaan dalam mendidik anak-anak.


“Cuma Lelaki Yang Lemah Je Takut Pada Wanita Bijak”

Sejak semalam hangat diperkatakan mengenai kenyataan oleh Prof Dr Muhaya Mohamad berkaitan wanita perlu nampak ‘bodoh-bodoh sikit’ untuk memikat lelaki.

Kenyataannya itu mengundang kemarahan ramai netizen serta disifatkan seolah merendahkan wanita. Perkara itu turut mendapat perhatian pelakon Ben Amir yang mengatakan lelaki lemah sahaja yang takut dengan wanita bijak.

Menerusi satu perkongsian di Twitter, Ben berkata dia juga tertarik dengan wanita yang bijak dan kuat. Ujarnya, wanita bersikap sedemikian menyokongnya untuk menjadi lebih baik.

Turut berkongsikan petikan video Prof Muhaya, Ben turut memberi kata-kata semangat kepada kaum wanita di luar sana untuk terus mengejar impian dan cita-cita mereka.

Perkongsian Ben itu mendapat pelbagai reaksi daripada netizen yang menyokong kenyataannya itu. Malah, ada yang berseloroh mahu mengajak pelakon itu berkahwin.


Serius Sedap! Nikmati Coklat Sepuasnya Dengan KITKAT Bar Baharu

Kalau bercakap bab coklat ni memang ramai sangat orang suka terutamanya geng perempuan. Eh geng lelaki pun tak terkecuali juga, ye dok? Jarang nak jumpa orang say no to coklat kan.

Haa, pada anda peminat coklat tu dan tercari-cari coklat yang lain dari lain, inilah dia KITKAT® Bar baharu yang lebih puas dengan lebih coklat lebih mewah dan dinikmati! Memang betul padu rasa coklatnya gais.

KITKAT® Bar baharu ini juga diperakui HALAL oleh HCAA (HALAL Certification Authority Australia) dan diiktiraf oleh JAKIM.

Ia didatangkan dengan dua perisa baharu iaitu coklat ‘Milk’ atau ‘Dark’ yang pasti buat anda termimpi-mimpi rasanya! Adeh rapuh imanku…

Coklat yang dibuat dari Australia ini memang berbaloi sangat dengan harga yang sangat berpatutan untuk berat 170 gram ni gais.

Sesuai sangat kalau anda nak kongsi dengan kengkawan atau pun keluarga anda tu sebabnya saiz besar, ada 11 kepingan yang senang untuk dikongsi bersama. Wah! Excitednya…

Tapi kalau kami ni rasanya habis makan sorang jer. Almaklumlah peminat KITKAT® ! Hiks. Nak pula tengah lepak-lepak depan televisyen tu ha, sambil tonton movie, layan cerita best tu boleh lagi lah nak makan KITKAT® Bar baharu ni.

KITKAT® Bar baharu ini memang betul-betul coklatnya banyak! Tak tipu gais. Bila anda makan jer, terus cair dalam mulut. Rasa lebih mewah!

Kalau untuk perisa ‘Dark’, memang betul-betul balance jer rasanya. Gabungan dark chocolate dengan wafer tu memberikan gabungan 2 rasa yang gempak iaitu sedikit pahit tetapi pahit yang mewah dan dinikmati. So yummy gais!

Alahai sembang macam ni pun dah boleh terliur tau. Kalau makan ni tak tahu lah nak cakap macam mana lagi.

Perisa ‘Milk Chocolate’ pun tak kurang hebatnya! Dengan coklat indulgence yang banyak, dan lebih lembut membuatkan anda akan jatuh cinta berkali-kali. Nak pula gabungan dengan chocolate pekat dan wafer yang crunchy tu, uish betul-betul memberikan pengalaman yang luar biasa!

Hey, boleh bawa gaduh ni kalau ada yang makan KITKAT® Bar anda tanpa kebenaran tau. Sebab sedap sangat, haha…

Bukan itu jer, packaging KITKAT® Bar baharu ni pun nice sangat serta matte finish sebab ianya resealable packaging. Kalau tak habis makan nanti, anda boleh tutup semula tau. So KITKAT® Bar baharu tu nanti takde lah lemau nanti. Tak payah nak susah hati kalau tiba-tiba terjatuh ke apa sebabnya packaging nya selamat. Amacam?

Dah alang-alang kita kena stay at home disebabkan lockdown, anda boleh juga enjoy makan KITKAT® Bar baharu ini bersama keluarga di rumah. Sambil-sambil anda layan movie di Netflix tu, boleh juga buat kudap-kudap kan? Bila lagi nak luangkan masa bersama ahli keluarga? Inilah masanya!

Jadi, apa tunggu lagi. Kalau anda nak rasa KITKAT® Bar baharu yang lebih coklat dan lebih nikmat ini, anda boleh dapatkannya di Lotus’s, GIANT, AEON, AEON BIG atau pun nak lagi senang, beli online jer di Shopee, Lazada dan PandaMart!


“Saya Tak Tahu Pasal Sajat, Kalau Boleh Tak Nak Ambil Tahu…” – Adik Sajat

Sudah beberapa bulan dalam buruan polis, usahawan kosmetik, Sajat atau nama sebenarnya Muhammad Sajjad Kamaruzzaman masih belum dikesan sejak waran tangkap ke atasnya dikeluarkan 23 Februari lalu.

Bagaimanapun, Sajat dilihat tetap aktif memuat naik perkongsian di media sosial miliknya. Sejak kebelakangan ini, adik perempuannya dikenali sebagai Mustika menjadi perhatian ramai di aplikasi TikTok.

Memetik portal mStar Online, Nur Mustika Kamaruzzaman mengakui sudah penat melayan pertanyaan netizen yang sangsi dengan jantinanya.

“Memang penat nak jawab soalan macam ni, sejak Sajat famous yang paling terkesan nak menjawab soalan itu adalah saya sebab muka kami serupa.

“Orang sampai tak tahu yang Sajat ada adik-beradik lain sebab muka mereka tak sama macam saya,” katanya.

Menerusi temubual tersebut, Mustika sempat mendedahkan mengenai peribadi Sajat yang agak berbeza seperti yang dipaparkan di media sosial dimana abangnya itu seorang yang pendiam.

“Dia diam dan jenis yang memerhati. Bila dia bercakap jadi kelakar sebab dia bukan seorang yang ‘talkative’. Dia banyak berfikir,” katanya.

Ditanya mengenai keberadaan abangnya, Mustika berkata keluarga sendiri juga tidak tahu. Katanya lagi, dia juga tidak mahu mengambil tahu tentang Sajat kerana sudah ada kehidupan sendiri.

“Saya tak tahu fasal Sajat dan kalau boleh tak nak ambil tahu, bukan sebab tak kisah pasal dia… tetapi saya ada kehidupan saya sendiri. Apa yang dia tengah lalui itu terlalu besar, mungkin hanya dia sahaja yang boleh selesaikan,” katanya.


“Artis Bertudung Tak Sesuai Pakai Kain Warna Kulit”

Pelakon senior, Jaafar Onn menegur golongan pereka fesyen agar tidak menggunakan kain jenis warna kulit untuk artis berhijab untuk mengelakkan salah faham masyarakat.

Jaafar Onn tampil memberikan teguran itu berikutan kontroversi Nabila Razali yang dikecam susulan pakaiannya dikatakan menampakkan bahagian dada sedangkan menggunakan kain warna kulit.

“Mereka sengaja cari dosa. Kebanyakan pereka fesyen ini adalah golongan lembut. Mereka fikir cantik pada pandangan sendiri sahaja dan nak menampakkan artis itu seksi walaupun si artis memakai tudung.

“Artis pula tak fikir mengenai perkara ini dan terus setuju. Main pakai sahaja tanpa bantahan yang sepatutnya.

“Walaupun bahagian terdedah itu sebenarnya kain warna kulit, tapi ia tak manis dilihat. Sebab teguran itu juga, sampai sekarang dia tak tegur saya dah,” katanya kepada Harian Metro.

Dalam pada itu, Jaafar berkata apabila melibatkan perkara yang salah dan berdosa, dia perlu memberikan teguran walaupun sering dilabel sebagai lelaki lembut.

“Bab salah dan dosa, saya kena tegur dan mereka tak boleh nak pertikaikan. Saya bukan nak cari publisiti tapi ini tak sepatutnya berlaku,” katanya.

“Ingatlah kita dah akhir zaman. Saya tegur kerana umur saya dah begini. Jangan perkotak-katikkan hal pemakaian. Kalau orang lain tak boleh tegur, siapa lagi?

“Sebagai artis, saya nampak perkara ini dan perlu tegur. Nabila Razali baru habis satu isu, takkan nak timbulkan satu isu lagi?,” katanya.


Pakai Baju Terbelah Di Dada, Netizen Tegur Daiyan Trisha Jaga Aurat

Sebut sahaja nama Daiyan Trisha, sememangnya pelakon dan penyanyi itu mempunyai peminatnya tersendiri meskipun jarang muncul di kaca televisyen.

Baru-baru ini, video TikTok dikongsikan oleh Daiyan menjadi perhatian ramai apabila mata netizen tertumpu pada baju yang terbelah di dada yang digayakannya.

Seperti sudah dijangka, rata-rata netizen menegur cara pemakaiannya yang disifatkan agak seski serta meminta untuk menjaga aurat.

Tidak kurang juga, ada yang bertanyakan fungsi ruangan terbelah itu, serta ada yang berseloroh pasti pernah termasukkan kepala dalam lubang berkenaan setiap kali memakai baju tersebut.

Tidak dinafikan ada beberapa teguran netizen dilihat agak kasar dan memalukan tapi apa yang dikatakan mereka mungkin sekadar peringatan.


Ayda Jebat Dedah Suami Masih Simpan Cincin Tunang Bekas Kekasih

Hampir enam bulan melayari bahtera rumah tangga, pasangan selebriti Ayda Jebat dan Nabil Mahir tidak lokek berkongsikan momen bahagia mereka dan tidak lama lagi bakal menimang cahaya mata pertama.

Baru-baru ini, menerusi Insta Story Ayda dilihat ada membuka ruangan pertanyaan buat pengikutnya untuk bertanyakan mengenai suaminya.

Ada pengikutnya bertanyakan adakah suaminya seorang yang kuat cemburu memandangkan Ayda sering terpalit dengan kontroversi cinta lokasi. Bagaimanapun, Ayda berkata Nabil bukan seorang yang cemburu.

Namun, lebih menjadi perhatian apabila ada yang bertanyakan soalan berkaitan bekas kekasih Nabil, adakah mereka pernah putus tunang.

Ayda menjawab suaminya tidak pernah putus tunang kerana tidak sempat untuk bertunang. Lebih mengejutkan Ayda meminta suaminya menyimpan cincin tunang berkenaan sebagai tanda kenangan.

Sporting betul Ayda Jebat bocorkan kisah lama suami. Apa pun semoga proses kehamilan cahaya mata pertama dipermudahkan dan rumah tangga yang dibina kekal bahagia hingga ke akhir hayat.


Tular Video TikTok ‘Salah Parking’, Neeta Buat Laporan Polis

Tiada angin tiada ribut kecoh mengenai penyanyi Neeta Manis apabila tular bebuah video TikTok yang dikatakan menjatuhkan maruahnya sebagai seorang wanita.

Menerusi video tular itu, tertulis ayat ‘salah parking yang didakwa merujuk kepada Neeta sedang membetulkan pakaiannya ketika rakaman All Together Now Malaysia baru-baru ini.

Susulan penularan video itu, Neeta bersama syarikat rakamannya, Nar Records Sdn. Bhd. tampil membuat laporan polis terhadap seorang pengamal media.

“Video itu amat memalukan dan menyentuh sensitiviti serta maruah Neeta sebagai wanita. Dengan niat atau tujuan apa individu terbabit masih tidak dapat dipastikan kerana usaha untuk menghubunginya gagal dan tiada sebarang maklum balas diberikan sehingga kini.

“Mungkin bagi sesetengah orang, perkara ini kecil tetapi pihak pengurusan menyelar perbuatan tersebut kerana telah mengundang kecaman dan tomahan orang terhadap anggota tubuh badan serta diri Neeta sendiri,” ujarnya.

Difahamkan, sehingga kini video tersebut masih lagi tidak dipadam di akaun TikTok dan sudah meraih hampir 500,000 tontonan.


Netizen Kecam Dafi Terlibat Program 50 Juri

Sempat menyiarkan eposid pertama, sejak Ahad lalu program realiti TV All Together Now Malaysia hangat diperkatakan berikutan dakwaan tidak mematuhi prosedur operasi standard (SOP).

Rata-rata mengecam pihak yang terlibat dalam program berkenaan termasuk golongan artis yang juga selaku 50 juri dalam rancangan tersebut.

Namun, lebih menjadi perhatian ramai apabila anak kepada Menteri Pertahanan Malaysia Dato’ Sri Ismail Sabri Yaakob iaitu penyanyi Dafi yang merupakan salah seorang juri turut dikecam teruk oleh netizen.

Rata-rata netizen meluahkan rasa tidak puas hati susulan dakwaan berlakunya pelanggaran SOP. Malah, netizen berpendapat Dafi sepatutnya menunjukkan contoh yang baik memandangkan dia merupakan anak menteri.

Tidak kurang juga ada yang memberikan komen sindiran mungkin anak menteri boleh dan artis boleh melakukan apa sahaja sedangkan rakyat marhaen perlu duduk di rumah dan patuh SOP.

Semalam, pihak penerbitan memutuskan untuk menghentikan program sementara sehingga siasatan berkaitan dakwaan berlakunya berlakunya pelanggaran prosedur operasi standard (SOP) selesai.


Malaysia Berjaya Capai Sasaran Beri 150,000 Vaksin Sehari

Kerajaan sudah berjaya mencapai kadar vaksinasi harian mencecah 150,000 semalam dan angka itu akan terus meningkat berikutan 16 juta dos vaksin Covid-19 bakal tiba dalam tempoh dua bulan akan datang.

Perdana Menteri, Tan Sri Muhyiddin Yassin berkata, pelaksanaan Program Imunisasi Covid-19 Kebangsaan (PICK) berjaya dijalankan sejak bermula fasa pertama 24 Februari lalu, malah, melepasi sasaran yang ditetapkan.

Menurut beliau, pada permulaan program ini, kira-kira 5,000 hingga 8,000 suntikan vaksin diberikan setiap hari dan kini berjaya meningkatkan suntikan vaksin harian sekitar 150,000 sehari.

Suntikan harian bagi 8 Jun melepasi 150 ribu. Key now is to ensure we hit this consistently as we move towards 200k/day. Ongoing ramp up of capacity in Klang Valley will drive daily numbers. pic.twitter.com/lECR8oFG0v

“Usaha ini tidak dapat dijayakan tanpa perancangan rapi kerajaan dan pengorbanan petugas barisan hadapan serta sukarelawan yang terlibat.

“Daripada Jawatankuasa Khas Jaminan Akses Vaksin Covid-19 (JKJAV), vaksinator, doktor, jururawat, sehinggalah anggota PDRM, ATM, RELA, APM dan para sukarelawan, syabas dan terima kasih atas dedikasi dan kerja keras saudara-saudari bagi memastikan program vaksinasi terbesar dalam sejarah negara kita ini berjaya dilaksanakan,” katanya dalam kenyataan hari ini.

Muhyiddin berkata, kerajaan komited dan terus berusaha sebaik mungkin bagi memastikan program vaksinasi berjalan dengan lancar dan teratur.

Bagaimanapun, beliau mengakui masih terdapat kelemahan yang perlu diperbaiki dan beliau memberi komitmen bahawa kerajaan akan sentiasa menambah baik program ini dari semasa ke semasa.

Sebagai kerajaan yang prihatin, kata beliau, sentiasa mendengar keluhan dan maklum balas rakyat dan akan meningkatkan keupayaan dari segi perancangan, kapasiti dan tenaga kerja bagi mencapai objektif utama sasaran kita iaitu imuniti berkelompok.

“Saya ingin tekankan, bahawa program vaksinasi Covid-19 ini sangat penting bagi melindungi seluruh rakyat Malaysia daripada risiko jangkitan yang lebih teruk dan menyelamatkan nyawa, seterusnya membantu proses menjana semula ekonomi negara.

“Sehingga hari ini, kita telah memberikan lebih tiga juta suntikan dos vaksin, dengan lebih dua juta penerima telah menerima satu suntikan dos vaksin Covid-19. Kini, kadar vaksinasi dos pertama Malaysia adalah antara tertinggi di Asia Tenggara,” katanya.

Perdana Menteri berkata, pencapaian itu bukanlah sesuatu yang mudah kerana bekalan vaksin adalah di luar kawalan kerajaan dan Malaysia perlu bersaing dengan negara-negara lain serta bergantung kepada pengeluar vaksin untuk mendapatkan bekalan.

Bagaimanapun, jelas beliau, hasil persediaan awal kerajaan, negara berjaya menjamin bekalan vaksin yang mencukupi, malah, melebihi daripada apa yang disasarkan sebelum ini.

Dalam tempoh terdekat ini, beliau diberi jaminan lebih banyak bekalan vaksin akan tiba selain mengarahkan Menteri Penyelaras PICK, Khairy Jamaluddin untuk memastikan bilangan pusat pemberian vaksin (PPV) ditambah di seluruh pelusuk negara bagi mempercepatkan dan mempermudahkan pemberian vaksin kepada anda semua.

“Insya-Allah, sasaran kita supaya 80 peratus populasi Malaysia diberikan suntikan vaksin sebelum akhir tahun ini, akan tercapai. Namun begitu, ingin saya ingatkan, ini hanya dapat dicapai dengan kerjasama anda semua.

“Pada masa ini, lebih 280 PPV sedang beroperasi di seluruh negara dan dijangka lebih 300 PPV lagi akan dibuka secepat mungkin. Sementara itu, sebanyak 105 klinik kesihatan Kementerian Kesihatan Malaysia, dewan-dewan awam dan universiti serta kompleks sukan dan stadium tertutup telahpun beroperasi,” katanya.

Muhyiddin turut memberitahu, beberapa PPV mega juga diwujudkan dan jumlah itu akan terus ditambah dalam masa terdekat terutamanya di kawasan yang mempunyai kepadatan penduduk tinggi seperti di Lembah Klang, Johor, Penang dan Sarawak, selari dengan penambahan stok vaksin.

Perdana Menteri sendiri melawat beberapa PPV termasuk dua PPV mega iaitu di Pusat Dagangan Dunia (WTC) dan MITEC bagi melihat sendiri proses pemberian vaksin dan dari maklum balas yang diterima, ramai menyambut baik usaha kerajaan untuk vaksinasi rakyat.

“Namun, saya turut menerima cadangan-cadangan konstruktif untuk memperbaiki proses vaksinasi di pusat-pusat itu, dan perkara ini telah saya maklumkan kepada Khairy dan Menteri Kesihatan, Datuk Seri Dr. Adham Baba untuk diambil tindakan segera.

“Untuk mempercepatkan lagi roll-out program vaksinasi, kerajaan juga telah melibatkan Pusat dan Klinik Perubatan Swasta dalam program vaksinasi kebangsaan ini. Pada penghujung Jun 2021, sebanyak 1,000 Klinik Perubatan Swasta atau PPVGP disasarkan akan terlibat dalam PICK,” katanya.


All Together Now Malaysia Dihentikan Sementara Waktu

Sejak semalam hangat diperkatakan mengenai program hiburan All Together Now Malaysia yang menghimpunkan seramai 50 selebriti sebagai juri sekaligus mengundang rasa tidak puas hati dikalangan netizen.

Hanya sempat bersiaran bagi episod pertama, pihak penerbitan memutuskan untuk menghentikan program sementara sehingga siasatan berkaitan dakwaan berlakunya berlakunya pelanggaran prosedur operasi standard (SOP) selesai.

Sementara itu, Naib Presiden Strategi Pembangunan Kandungan Hiburan Melayu Astro, Raqim Ahmad menjelaskan rakaman program tersebut dibuat pada Mac lalu di Putrajaya sebelum pelaksanaan Perintah Kawalan Pergerakan 3.0 (PKP 3.0).

Katanya lagi, set program itu dibina dengan mengambil kira penjarakan fizikal dengan jarak 1.5 meter serta turut mempunyai penghadang lutsinar.

“Krew penerbitan telah menjalankan ujian calitan COVID-19 ke atas semua yang mengambil bahagian sebelum rakaman bermula dan hanya mereka yang berstatus negatif sahaja dibenar meneruskan rakaman,” katanya.

“Set yang dibina telah mengambil kira penjarakan fizikal antara juri dan diletakkan penghadang lutsinar antara mereka,” katanya.

Terdahulu, Majlis Keselamatan Negara (MKN) mengarahkan agar siasatan dilakukan ke atas penerbitan rancangan berkenaan susulan dakwaan pelanggaran SOP.


Netizen Gembira, Fazura Sudah Berhijab?

Sering memuat naik fotonya berhijab sejak kebelakanngan ini, penampilan pelakon cantik Nur Fazura menimbulkan tanda tanya di kalangan netizen.

Hasil tinjauan di beberapa perkongsian Fazura, rata-rata peminatnya menyambut baik penampilannya itu serta mendoakan isteri kepada Fattah Amin itu berhijab sepenuhnya.

Seperti diketahui, sebelum ini Fazura mengenakan hijab sepanjang bulan Ramadan, namun penampilannya kini agak berbeza apabila sering berkongsi video atau gambarnya berhijab.

Bagaimanapun, setakat ini masih tiada pengesahan daripada Fazura mengenai perkara itu. Apa pun kita doakan yang baik-baik sahaja buat Fazura.


Elizabeth Tan Bosan Duduk Di Rumah Sampai Tertonggeng

Umum mengetahui, kerajaan mengumumkan pelaksanaan Perintah Kawalan Pergerakan (PKP) bermula 1 Jun lalu sehingga 14 Jun ini dan hari ini sudah pun memasuki hari ke-8.

Bagaimanapun, perkongsian pelakon dan penyanyi Elizabeth Tan menjadi perhatian ramai apabila memuat naik gambarnya yang bosan menjalani lockdown di rumah.

Malah, Elizabeth juga sentiasa menghitung hari menunggu tamatnya perintah lockdown. Seperti sudah dijangka perkongsiannya itu dihujani dengan komen dari lelaki ‘miang’ yang mengatakan Elizabeth sampai tertonggeng kerana kebosanan.

Tidak kurang juga ada yang memberi cadangan supaya menghabiskan masa dengan bermain permainan video atau meluangkan masa dengan suami.


Uruskan Anak-Anak Sendiri, Sari Yanti Akui Terkial-Kial Tanpa Pembantu Rumah

Baru sahaja melahirkan cahaya mata kelima bulan lalu, pelakon Sari Yanti mendedahkan dia menguruskan anak-anaknya sendiri tanpa pembantu rumah mahupun pengasuh.

Menjawab persoalan peminat yang bertanyakan bagaimana dia menguruskan masa dalam berpantang apatah lagi memiliki dua lagi cahaya mata yang masih kecil, Sari mengakui agak terkial-kial.

Malah, Sari berkata dia juga mengemas rumah sendiri meskipun sedang sarat sebelum ini kerana tidak berani untuk mengupah orang untuk mengemas rumah.

Ditanya pengikutnya sama ada mempunyai perancangan untuk mengupah pengasuh, isteri kepada pelawak Jep Sepahtu itu berkata dia masih berfikir mengenai perkara itu.

Sari mendirikan rumah tangga dengan Jep Sepahtu pada Februari 2017 juga dikurniakan Dariya Inara, 3, dan Muhammad Khidir yang kini berusia 11 bulan.

Sari juga turut mempunyai dua anak lelaki daripada perkahwinan terdahulu, Barr Al Aliy, 11, dan Baasit Al Haq, 10.


Netizen Nak Hadiahkan Dua Kapak, Suhaimi Saad Mahu Balas Beri Dua Batu Nisan

Umum mengetahui, baru-baru ini bekas anggota kumpulan Inteam iaitu Suhaimi Saad mengumumkan dirinya meletak jawatan sebagai penyanyi nasyid.

Bagaimanapun, Suhaimi berkata dia akan terus berkarya menerusi kumpulan Bismillah yang dianggotai oleh isterinya, Ina Naim dan anak-anak.

BACA: Bersara Jadi Penyanyi Nasyid, Suhaimi Saad Dah Rekod Lagu Rock Kapak

Malah, Suhaimi juga memaklumkan dia baru sahaja siap rekod demo sebuah lagu rock kapak berjudul Kadang-Kadang Rindu, Kadang-Kadang Lupa.

Susulan pengumumannya itu, seorang netizen memuat naik posting mahu menghadiahkan Suhaimi dua bilah kapak sebagai tanda sokongan.

Perkongsian netizen itu mendapat perhatian Suhaimi yang mengucapkan terima kasih serta mahu membalas dengan memberikan dua batu nisan kepada individu tersebut.

Terdahulu, Suhaimi turut meminta orang ramai tidak lagi menggelarkan dirinya sebagai ustaz dan akan menyekat pengikut yang memintanya menyanyikan lagu In-Team ketika sesi Live.


Jadi Ikon Orang Tak Puasa, Anak Bell Ngasri Dipersenda Rakan Sekolah

Namanya melonjak naik menerusi filem 18 Puasa, watak Barboka yang dilakonkan oleh Bell Ngasri popular sehingga ada yang menjadikannya ikon orang tidak berpuasa.

Terkejut dengan jolokan yang diberikan netizen, Bell atau nama sebenarnya, Nasrizal Ngasri berkata apa sahaja gelaran yang diberi dia berharap orang ramai dapat melihat daripada sudut positif.

“Tidak dinafikan, nama Barkoba menjadi sebutan netizen sepanjang bulan puasa. Malah, sebelum Ramadan wajah Barkoba sudah ditularkan dalam media sosial.

“Jujurnya, saya terkejut apabila ada yang menjadikan watak orang tidak puasa sebagai ikon. Selalunya, perkataan ikon ini dikaitkan dengan perkara baik-baik.

“Apapun sahaja gelaran yang diberikan, saya harap penonton dapat melihat watak ini daripada sudut positif. Seperti dipaparkan dalam filem ini, jika tidak puasa masuk dalam neraka,” katanya.

Dalam pada itu, bapa kepada tiga cahaya mata itu turut berkongsikan anak-anaknya menjadi bahan sendaan rakan sekolah apabila ramai beranggapan bapa mereka tidak puasa.

“Lucu apabila anak-anak mengadu kawan sekolah anggap saya tidak puasa disebabkan watak Barkoba. Iyalah, bapa orang lain jadi ikon baik-baik, tetapi berbeza dengan bapa mereka.

“Mujurlah, anak-anak sedia maklum bapa mereka seorang pelakon. Jadi, tidaklah mereka ambil serius dengan sendaan yang dibuat rakan sekolah,” katanya.


Jika Diberi Pilihan, Ameera Khan Mahu Pindah Ke Kelantan

Di antara adik-beradik selebriti popular ini, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Kini sudah berhijrah dan tampil berhijab, ramai yang memuji penampilannya itu. Baru-baru ini Ameera ada membuka ruang pertanyaan kepada pengikutnya untuk bertanyakan apa sahaja soalan.

Ada yang bertanyakan sama ada Ameera memilih untuk tinggal di Kuala Lumpur ataupun kelantan, gadis berusia 21 tahun itu menjawan jika diberi pilihan dia memilih untuk tinggal di Kelantan.

Malah, satu lagi soalan ditanyakan pengikutnya Ameera menjawab dia lebih memilih untuk tinggal di kampung berbanding di bandar. Pasti ramai tidak sangka Ameera lebih sukakan kampung.

Dalam pada itu, seorang pengikut bertanyakan mengenai penghijrahan Ameera. Meluahkan rasa syukur, Ameera menjawab dia kini sangat tenang dan bahagia.


“Jumpa Doktor Kalau Ada Masalah Mental, Bukan Google”

Sebelum ini, pelakon Sharifah Sakinah berkongsikan masalah kesihatannya iaitu penyakit Attention-Deficit Hyperactivity Disorder atau ADHD agak teruk dan perlu menjalani rawatan khusus.

Menerusi satu perkongsian terbaru, Sakinah berkata dia telah mendapatkan pengesahan lebih daripada seorang doktor tentang masalah kesihatan mental yang dialaminya.

BACA: Mulakan Hidup Baru Di Sweden, Sharifah Sakinah Akui Lebih Tenang

Dalam entri tersebut, Sakinah turut menasihatkan orang ramai yang mempunyai simptom menghidap masalah sepertinya supaya mendapatkan pengesahan daripada doktor dan bukan melalui carian di Google.

“Terlebih dahulu, mereka yang merasakan ada simptom-simptom ADHD atau bipolar, sila dapatkan pengesahan daripada doktor, bukan seorang tetapi ramai (lebih daripada satu doktor). Bukan melalui diagnosis daripada Google,” ujarnya.

Sakinah berkata ia tidak semudah seperti disangka kerana mengambil masa sehingga tiga minggu untuk melalui beberapa proses bersama doktor untuk mengesahkan penyakit mental yang dialaminya.

“Saya mengambil masa selama tiga minggu untuk diinterviu dengan doktor termasuk menghubungi keluarga serta menjalani beberapa ujian untuk didignosis.

“Proses itu tidak semudah seperti menjawab soalan secara dalam talian untuk mengenalpasti sebarang simptom,” ujarnya.

Dalam pada itu, Sakinah berkata ramai mereka diluar sana beranggapan masalah ADHD menyebabkan seseorang itu menjadi hiper semata-mata, namun lebih kepada emosi.

“Tapi sebenarnya ADHD adalah lebih kompleks seperti selalu berfikir yang bukan-bukan (overthinking), tergesa-gesa (impulsive) dan masalah mengatur emosi,” katanya.

Terdahulu, Sakinah mendedahkan mengenai masalah kesihatan mental yang dialaminya dan mengakui akan berpindah ke luar negara.


Zara Zya Bengang Dihentam Kongsi Video Ranjang

Hari ini hangat diperkatakan mengenai pelakon Zara Zya yang mengejutkan ramai apabila mempromosikan produk intim untuk pasangan suami isteri di Instagram yang tidak sesuai dipertontonkan oleh umum.

Tampil mempertahankan dirinya, Zara berkata netizen diluar sana perlu bersikap terbuka dan apa yang dilakukannya itu hanya tujuan promosi semata-mata.

“Netizen perlu bersikap lebih terbuka. Apa salah video dan produk itu. Bagi saya benda tu tidak salah pun. Terpulanglah kepada netizen untuk cakap dan nilai bagaimana.

“Kenapa perlu bising dan gelabah sedangkan perkara tersebut memang berlaku dalam kehidupan seharian bagi pasangan suami isteri,” katanya kepada Kosmo! Online.

Kata Zara lagi, disebabkan pemikiran segelintir pihak yang hanya memandang dari sudut negatif sahaja membuatkan masyarakat di negara ini tidak pernah maju.

“Terang-terang dalam video tersebut saya hanya reviu mengenai produk, bukannya akhlak. Itu tak boleh ini tak boleh, sebab itu orang kita ramai yang ke belakang. Semua perkara diambil dan difikir dari sudut negatif,” katanya lagi.

Terdahulu, Zara teruk dikecam selepas memuat naik sebuah video menunjukkan pasangan lelaki dan wanita sedang berpeluk mesra di atas katil.


Netizen Puji Yusuf Iskandar Tidak Mengeluh Dapat Hadiah Lilin Sahaja

Anak sulung kepada pasangan pelakon terkenal, Hairul Azreen dan Hanis Zalikha iaitu Yusuf Iskandar baru sahaja menyambut ulang tahun kelahirannya yang ke-5 pada 3 Jun lalu.

Sempena hari penuh bermakna itu, Yusuf menerima hadiah ‘prank’ berupa lilin daripada ibu bapanya. Namun apa yang menjadi perhatian adalah reaksi Yusuf yang tersenyum serta menerima seadanya hadiah tersebut.

BACA: Baru Usia 5 Tahun, Netizen Kagum Yusuf Iskandar Pandai Hafal Sifir

Menerusi video dikongsikan, Hairul turut meninggalkan komen anaknya itu pandai menjaga hati kedua ibu bapanya meskipun mendapat hadiah tidak seberapa.

Difahamkan, satu hari Yusuf menunggu namun tiada belon dan kek untuk hari jadinya, tetapi sebenarnya ada kejutan besar menantinya dimana dia diraikan dalam majlis serba sederhana namun meriah.

Perkongsian video itu mendapat pelbagai reaksi daripada netizen yang kagum dengan sikap murni ditunjukkan oleh Yusuf serta memuji Hairul dan Hanis yang berjaya mendidik anak-anak mereka dengan baik.


Datuk Rizalman Dikecam Beri Ikan Salmon Pemberian Peminat Pada Kucing

Tiada angin tiada ribut, pereka fesyen terkemuka tanah air, Datuk Rizalman dikecam hebat oleh netizen di laman Twitter apabila didakwa tidak menghargai ikan salmon yang diberikan oleh peminatnya.

Namun, menerusi satu perkongsian di Insta Story Datuk Rizalman mengatakan bahawa dirinya tidak menggemari ikan salmon dan hanya makan ikan sardin.

BACA: Datuk Rizalman Tak Kisah Anak Tak Mahu Sambung Belajar Lepas SPM

“Saya dah pesan dah jangan duk bagi benda-benda basah ni. Tak payah. Maaflah cik kak oi, walaupun saya memiliki beberapa buah istana dalam Malaysia tapi tidak makan ikan salmon.

“Tak reti nak makan. Ikan curut (sardin) cheq (saya) tahu. Tak apalah, mungkin Faizul dan Umar suka kot,” katanya.

Namun lebih menjadi bualan netizen apabila Datuk Rizalman  memberikan ikan salmon tersebut kepada kucingnya, namun ditolak oleh haiwan peliharannya itu.

Susulan tindakannya itu, rata-rata netizen mengecam pereka fesyen tersebut yang seolah tidak menghargai pemberian peminat. Kata netizen lagi, jika tidak suka dengan pemberian tersebut tidak perlu memperkecilkan di media sosial.

Susulan isu tersebut, Datuk Rizalman juga dilihat telah mengemaskini di bahagian ‘bio’ akaun Instagram memaklumkan makanan apa yang tidak dimakannya.


Bekas Suami Zarina Anjoulie Ditahan Polis

Bekas suami kepada pelakon Zarina Anjoulie iaitu Eliyas Azhar ditahan di Ibu Pejabat Polis Daerah (IPD) Nilai pada Ahad sebelum dibebaskan dengan jaminan polis.

Memetik laporan Sinar Harian, Eilyas ditahan susulan laporan polis dibuat Zarina pada Sabtu lalu berkenaan ugutan yang diterima daripada bekas suaminya.

BACA: “Dia Buat IG Live Nampak Lutut & Paha Sikit Pun, Saya Tutupkan Aurat”

Ketua Polis Daerah Nilai, Superintendan Mohd Fazley Ab Rahman berkata Zarina mendakwa menerima pesanan berunsur ugutan daripada bekas suami bertujuan untuk mengaibkannya di media sosial.

“Sehubungan itu pada semalam (Ahad), suspek telah hadir ke IPD untuk dirakam percakapan dan ditahan sebelum dibebaskan dengan jaminan polis,” katanya.

Kes disiasat mengikut Seksyen 507 Kanun Keseksaan dan kertas siasatan akan dirujuk ke Timbalan Pendakwa Raya untuk keputusan dalam waktu terdekat.

Terdahulu, Zarina ada memuat naik bukti paparan mesej perbualan yang mana Zarina bertanya sama ada dia perlu membayar Eilyas jika ingin diceraikan, lelaki itu meletakkan harga bayaran berjumlah RM10,000.

Menerusi satu lagi perkongsian, Zarina turut berkongsi laporan polis yang dibuat berkenaan tindakan Eilyas yang pernah memanjat pagar rumahnya untuk merakam gambar dan videonya dalam keadaan aib.


Hairul Azreen Baru Sedar Ada Bakat Terpendam Sebagai Pengarah

Pertama kali mengarah filem pertamanya berjudul Ada Hantu, pelakon Hairul Azreen berkata dia menyedari dirinya mempunyai bakat menjadi seorang pengarah.

Menurut Hairul, idea untuk menghasilkan cerita seram itu timbul selepas berborak kosong dengan penerbit, Adrian Teh. Masih baru dalam dunia pengarahan, Hairul berkata dia masih memerlukan tunjuk ajar.

BACA: Buka Cawangan Bubble Bee, Hairul Azreen Ikut Jejak Langkah Shuib

“Filem ini bermula dengan borak kosong bersama penerbit, Adrian Teh untuk menghasilkan cerita seram. Adrian sibuk, jadi menyuruh saya yang mengarahkannya.

“Saya boleh mengarah tapi memerlukan banyak tunjuk ajar. Jadi banyak perkara yang saya nampak sebagai pengarah apbila menghasilkan filem. Ia adalah pengalaman yang berguna buat saya.

“Saya harap cara penyampaian saya difahami penonton serta disukai. Filem ini akan membuatkan penonton berfikir pada penghujung cerita sebab ada elemen kejutan,” katanya kepada mStar.

Sebelum ini hangat diperkatakan mengenai poster filemnya yang merupakan hasil tangannya sendiri, Hairul berkata dia mengambil kritikan secara positif.

“Berkenaan dengan poster itu, bagi pandangan saya dan beberapa orang artis (bukan pelakon) yang minat dengan art, mereka syka dengan poster saya.

“Walaupun ada yang tak suka sebab katanya poster itu tidak menarik tapi saya tetap berpuas hati dengan apa yang saya buat. Ini pun permulaan dan filem pertama saya.

“Saya cuma harap orang dapat terima dan tonton filem saya, itu yang paling penting. Sebab itu karya yang saya nak tampilkan. Poster ini pun nak tunjuk bahawa filem saya nak keluar.” katanya.


Zara Zya Dikecam Promosi Iklan Tak Senonoh Di IG

Baru-baru ini perkongsian pelakon Zara Zya menjadi bualan ramai apabila memuat naik video mempromosikan produk ‘dewasa’ di Instagram yang tidak sesuai dipertontonkan oleh umum.

Video tersebut disifatkan agar tidak senonoh oleh netizen apabila mamaparkan bibit-bibit intim suami isteri, malah ramai terkejut apabila Zara berkongsikan iklan sedemikian rupa.

Kata netizen, meskipun ianya iklan berbayar namun tidak sesuai apatah lagi dengan imejnya yang kini sudah berhijab. Malah, ada yang bimbang jika ianya menjadi tontonan anak-anak kecil.

Tidak kurang juga, ada mempersoalkan adakah pelakon itu sudah tiada job sehingga mengambil untuk mempromosikan produk berkenaan serta menyindir mungkin pembantu peribadi yang memuat naik posting berkenaan.